29.06.2020 19:46 0 2087\nОртиқали Номозов (чапда).\nОлдинги суҳбатларимизни ўқиган бўлсангиз, ҳийлагар ҳисобчилар туфайли газета таҳририятида тафтиш бошланган. Шу тариқа журналист Ортиқали Номозов устидан жиноий иш қўзғатилган. Тергов ҳаракатлари бошлаб юборилган. Ўзини айбсиз ҳисоблаган Ортиқали ака бир қадар хотиржам эди, бироқ кутилмаганда уни суд залидан қамоққа олишди...\nСуд куни қорин оғриғи\n– Қўлларингизга кишан уришди? Журналистни ҳибсга олиш нақадар хунук ҳолат, тағин суд залида! Сиз судни нима деб чалғитган экансиз?\n– Шуни билмайман. Ишонсангиз, ҳанузгача бунга ақлим бовар қилмайди.\n– Мени Тўрақўрғон туман ички ишлар бўлимининг вақтинчалик сақлаш изоляторига олиб бориб қамашди. Эсимдан чиқмайди. Изоляторга олиб киришаётганда эшик туйнугидан бир киши исмимни айтиб чақиргандек бўлди. Ўгирилдим. «Ҳа, Номозов! Қалайсиз энди?» – деди ишшайган бу нотаниш башара. «Кўриб турибсиз-ку?» – дедим энсам қотиб. «Одамларни газета орқали таҳқирлашнинг оқибати шунақа бўлади! – деди у. – Бу кунингдан баттар бўл!» Уни танимадим.\n– Тошкентдан адвокат бордими?\n– Ҳа. Эртаси ўтиб, индин куни келди. Мени яна қўлимга кишан уриб, суд биносига бошлашди. Бир хонага кирдик. У ерда ўрта ёшлардаги, қорамағиздан келган, сипогина бир аёл ўтирган экан. Салом бериб, мени қарши олди. Сўнг тепамда турган милиционерга қараб, қўлларини бўшатинг, деди. Кейин ўзини таништирди:\n«Мен халқаро журналистларни ҳимоя қилиш ташкилотида адвокат бўлиб ишлайман. Исми-шарифим... (ёдимдан кўтарилган). Сизга Карим Баҳриевдан салом. Кеча келгандим. Иш материаллари билан танишиб чиқдим. Ҳатто Попга бориб келдим. Солиқ идорасида бўлдим. Гап кўп. Солиқдан яширилган суммаларни бир неча ҳисса ошириб кўрсатишган... Кечи билан бир ой сабр қиласиз. Суд раиси билан гаплашдик. Шошяпти. Душанба куни санаторийга кетаркан. Эртага ҳукм ўқишади. Нима бўлганда ҳам сиқилманг, ўзингизни олдирманг. Аппеляция судида албатта ютиб чиқамиз. Бизнинг ташкилотимиз айнан сизга ўхшаган ноҳақ жабр кўрганлар иши билан шуғулланади. Шу кунгача саккизта журналистни оқлаб, озодликка чиқарганман. Сиз – тўққизинчиси... Сабр-тоқат тилайман, ака. Бардам бўлинг!\nМилиционерлар қўлимга яна кишан уриб, «жойим»га «кузатиб» қўйишди. Жойимки, полидан шифтигача цемент чапламали, тепасида кафттеккина дарчаси бор иркит бир хона. Нажас ҳиди димоқни ёради. Ётиш учун тўшамани кечки ўндан кейин беришади. Унгача симтўр ўрнига темир-терсак дегани чалакам-чатти пайвандлаб ташланган ғадир-будур каравотда, биқининг тешилиб ётаверасан... Овқати бир маҳал – тушликка қуруқ сувда чиланчакдек сузиб юрган угра. Эрталаб-кечқурун эшик туйнугини шарақлатиб очиб, пачоқ бир кружкада чой билан икки бўлак нон узатишади...\n– Хўш, эртасига?..\n– Пойтахтдан келган адвокат хонимнинг ҳурмати туфайли бўлса керак, ҳар қалай суд мажлиси суд залида бўлиб ўтди. Аммо, таассуфки, адвокат қатнашмади. Мен панжара ортида «занжирбанд шер»дек турарканман, у олдимдан ўтаётиб бирров тўхтади: «мазам қочиб, қорним оғриб қолди, – деди у. – Судда қатнашолмайман. Аппеляция куни келаман. Хайр».\nБиринчи марта прокурор ҳам қатнашди. Сўзга чиқиб, тергов материалини қайтадан ўқиди. Ва суддан Жиноят кодексининг 167-моддасига кўра (яна қандайдир қўшимча моддалар ҳам бор эди, ёдимда қолмаган) менга ва икки ҳисобчига саккиз йилдан озодликдан маҳрум этиш жазоси тайинлашини сўради. Шундан кейин ҳисобчилар ва бошқа гувоҳларнинг «тайинлаб-пишитилган» иддаолари яна бир бор эътибор билан эшитилди. Адвокат эса йўқ... Шу билан суд маслаҳатга кирди.\nЎн дақиқа ўтиб, яна ҳамма жойини эгаллади. Суд раиси худди прокурор каби тергов материалини ҳижжалаб ўқиб бергач, менга беш ярим йил озодликдан маҳрум этиш жазоси бериш ҳақидаги ҳукмни ўқиб эшиттирди. Ҳисобчи ва бошқаларга ҳам худди шу айбловлар қўйилган бўлса-да, улар қамалмади.\n– Сизга сўнгги сўз беришдими?\n– Беришди. Гапирадиган ҳолатда эмасдим... «Ҳукмдан норозиман. Адолат қарор топишига ишонаман» қабилида гапирдим, чоғи... Аниқ эсимда йўқ ҳозир... Лекин бир нарсадан пушаймонман. Бу ҳали-ҳамон қалбимни ўртайди, менга армон...\n– Суд залидаги қандай армон?\n– Суд раисини оғзимни тўлдириб сўкмаганим, башарасига тупурмаганим... Поданинг ичида битта «шириллатар» бўлса ҳаммаёқни булғайди, дейишади. Ишонасизми, шу кас туфайли «суд» деса юрагим бир қалқиб тушадиган бўлиб қолган. Дейлик, шу маҳкаманинг ёнидаги бир идорада зарур ишим бор. Боришим учун «суд»нинг олдидан ўн метр юриб ўтишим кифоя. Аммо мен шу ўн метрдан юришни хоҳламайман. Икки-уч километр айланиб ўтиб, кейин ўзимга керакли ташкилот эшигидан кираман.\nМузлатилган қалам ҳақи\n– Ортиқали, ака, бир ижодкор сифатида сизнинг аҳволингизни ҳис қилиш мумкин. Демак, шунчалик оғир бўлган.\n– (Хўрсиниб) Шунчалик. Қамоқдан қайтганимдан сўнг «Агробанк» туман бўлимига Тошкентдан – «Қишлоқ ҳаёти» таҳририятидан ҳисоб рақамимга тушган сўнгги иш ҳақим ва гонораримни олиш учун бордим. У ердаги бир чиновникча «ҳисобингиздаги маблағ суд томонидан музлатилган, беролмаймиз», деди. «Нима қилишим керак?» дедим. «Сизни суд қилган маҳкамадан рухсат олиб келишингиз керак», деди. МЕН ҲЕЧ ЎЙЛАБ ЎТИРМАЙ, ЎША ПУЛДАН ВОЗ КЕЧИБ ҚЎЯҚОЛДИМ.\n– Шу мисолнинг ўзидан аҳволингизни тушунса бўлади. Ҳафсалангиз пир бўлгани, нақадар хўрликни ҳис этганингизни англаш мумкин. Ортиқали ака, сизни туман ҳокимининг ўзи ишга таклиф қилган эди-ку? Бошингизга шунча кўргиликлар тушганида муносабат билдирмадими?\n– Тўрақўрғонга, судга қатнаб юрган кунларимизнинг бирида у менга қўнғироқ қилди. «Ортиғали ака, далада эдим... Марказга яқинлашиб қолдим. Идорангизнинг олдига чиқиб туринг», деди. Чиқдим. «Дамас»нинг рулида ўзи экан. Келди. «Бу... индамайсиз ҳам. Ғалати гаплар эшитяпман. Ўзи нима гап, ака?» – деб сўради. Ҳаммасини айтиб бердим. Бу ишнинг бошида кимлар турганини сўради. «Прокуратура қошидаги туман департаменти», – дедим. Ҳоким телефонини қўлига олиб ёрдамчисига: «Тезда департамент бошлиғини топ, ҳозирнинг ўзида ҳокимиятга келсин», деди. Сал ўтиб телефони жиринглаб қолди. Ёрдамчи эди бу. «Тополмадик» деди, шекилли, ҳоким «топиб айтинглар, эртага саккизда қабулимда бўлсин», деб тайинлади. Кейин менга юзланди: «Ишнинг кетиши қандай?» «Афтидан қамаладиганга ўхшаб турибман», – дедим. Ҳоким кулди: «Йўғ-ей! Бўладиган гапни гапиринг-ей! Кимсан, Ортиқали Номозовдек одамни қамаш осон экан-да!»\nҲоким Олий Мажлис депутати эди. «Депутатлик бланкангиз бор-а?» – дедим. «Бор, албатта», деди. «Шунга, суд раиси номига икки оғиз тавсифнома ёзиб берсангиз». Ҳоким шу заҳоти телефонига қўл чўзди: «Шуҳрат! Менинг хонамга кир. Столим устида корешокли депутатлик қоғозларим турибди. Шундан биттасини таҳририятнинг олдига олиб кел... Кутиб турибман».\nЁрдамчи олиб келди. Ҳоким уни менга тутқазаркан: «Мана, ака, хоҳлаган нарсангизни, қандай гап керак бўлса ўзингиз ёзинг, кейин мен қўл қўйиб бераман», деди. Кейин хайрлашиб кетди. Мен депутатлик бланкасини «ҳали кечқурун ёзаман», деб столим устига қўйиб, Тўрақўрғонга жўнадим. Ўша куни сира кутилмаганда қамоққа олиндим...\n– Демак, Наманган қамоқхонасига олиб келишди...\n– Бу ерда ҳам энди анча-мунча қизиқ воқеалар бўлиб ўтди. Эртакка ўхшайди. Ишонишингиз қийин. Хуллас, «қарға» дейиладиган машинадан тушганимиздан кейин мени тиббий кўрикдан ўтказиб, ертўладаги 14-хатага олиб киришди ва эшикни ташқаридан шарақ-шуруқ қулфлашди. Ҳозиргина қўлимга беришган матрас билан яғир ёстиқни бағримга босганча жойимда туриб қолдим. Кенг, чорси хона эди бу. Ён-атрофи икки қаватли темир каравотлар. Ўртада етти-саккиз чоғли, бири иштонли, бири турсили, бири шортикли – ярим яланғоч одамлар намчил битон устида гаплашиб туришар, каравотда ўтирганлари ҳам бор эди. Кўпчилигининг билагида, елкасида алламбало ёзувлар. Ҳаммалари қизиқсиниб қараган. Мен эса ҳамон бағримдаги матрас билан қаққайиб турибман. Ниҳоят, тўрдаги каравотда икки қўлини тирсагига тираб эррайимлардек ўтирган қизил шортикли миқтидан келган, қизилмағиз юзли йигит менга ўқдек кўзларини қадаб сўради:\n– Попданман, – дедим.\n– Попдан бўлсанг... Ортиқали Номозовни танийсанми? – сўради у.\nҚўлимдаги матрас тушиб кетай деди. Нима деяримни билмай анграйиб қолдим.\n– Демак, танимас экансан, – деди у. – Бундай одамларни таниш керак. Ўзи журналист. Редактор! Жа қалами кучли, честний одам. Справедливий! Мен ҳам уни кўрмаганман. Шаҳарда Пўлат Ҳамдам дегани бор. Уям кориспондент! Ўша айтган. Жа мақтаган. Бир-иккита статяларини ўқиб берган. Ментларни ёзибди! Пиркурорни ёзибди! СНБни урганига нима дейсан! Юрак деганданам отнинг калласидек боракан-да! Бир марта бизнинг клубимиз ҳақида телефонда гаплашгандик. Баъзи муаммоларимизни айтгандим унга. Келадиган, битта зўр статя чиқарадиган бўлганди. Кейин менда мана бунақа ишлар бўлиб кетди. Попдан бўлатуриб бу одамни танимасанг, нима қилиб юрибсан? Кимсан ўзинг?!\nМенинг ҳамон тилим айланмасди.\n– Ҳой! Нега индамайсан, гапир!\nҚарасам, важоҳати хунук.\n– Мен... ўша Ортиқали Номозовман, – дедим.\nШортикли ўрнидан туриб бир сакрашда иягим тагига келиб қолди:\n– Нима! Сен, аблаҳ мени масхара қиляпсанми? Афтингни бузиб ташлайман ҳозир... – у баркашдек кафтларини кўтарди.\n– Ростдан ҳам сиз айтган ўша журналист менман, – дедим кўзига тик қараб.\n– Ие! У ҳолда бу ерга қандай келиб қолдингиз?\n– Шунақа бўлиб қолди...\nУ ҳар иккимизга қизиқсиниш билан қараб турган шерикларига юзланди.\n– Нега қаққайиб турибсанлар? Қўлларидан матрасни олмайсанларми?\nМаҳкумлардан бағримдаги матрасни олиб ёнбошидаги каравотга қўйди.\n– Ортиқали ака! Брат мой! Келинг, бир бағримга босай! – шортикли шундай деб қучоғини очди. Анчайин кифтларимдан силаб бағрига босиб турди. Кейин кўзларимга термилиб: – Телефонда гаплашганимиз эсингиздами? – деб сўради. – Мен ўша «Навбаҳор» футбол клуби раиси Баҳодир Мамадалиевман...\nБаҳодир елкамдан қучган куйи шерикларига юзланди:\n– Дастурхон ёзинглар, чой қўйинглар! Қани-қани, ака... – у шундай деб мени эшикдан кираверишга қўйилган столга бошлади. Ўтирдик. Маҳкумлар бир зумда дастурхон ёзиб, иккита новвой нон қўйишди. Ҳар ким каравоти остидаги сумкасини очиб, кимдир бир ҳовуч қанд, кимдир майиз, бошқаси ёнғоқ олиб, ўзларича дастурхонни «безатган» бўлишди. Яна кимдир қўлбола совқайнатгичда чой қўйди.\nМен бошимдан ўтган воқеаларни қисқача айтиб бердим.\n– Демак, душманларингизнинг қўли баланд келипти-да, – деди Баҳодир. – Нечего! Вақтинчалик! Переживат қилманг. Мана мени айтди дейсиз, ҳаммаси яхши бўлади...\n– Дарвоқе, аппеляция суди бўлдими?\n– Бўлганда қандоқ! Тошкентдан юқорида эслатганим Карим Баҳриев тавсия қилган адвокат хоним ҳам келди. Қўлимга кишан уриб, вилоят судига олиб боришди. Аминистия судига кирадиган менга ўхшаган маҳкумлар кўп экан. Ҳаммамизни бир томони темир панжарали хонага олиб кириб қамашди. Тасаввур қилинг, 2х2 хонада ўттиз чоғли маҳкум – қўрадаги қўйлардек бир-биримизга қапишиб турибмиз. Шу туришда кимдир бурқситиб сигарет чекади, кимдир баклажкага пешоб чиқаради, яна кимдир тупуради... Кун иссиқ. Нос, тер, тамаки, нажас ҳиди димоқни ёради. Тавба қилдим-у дўзах бўлса шунчалик бўлар-да! Чақиришларини кутиб тўрт соатдан кўпп вақт шу ҳолатда тик оёқда туришни тасаввур қилинг энди!..\nНиҳоят «қуёш чиқди» – чақиришди! Қўлим кишанланган ҳолда катта бир залга олиб кириб, этакдаги темир қафасга киритиб устимдан қулф уришди. Ўзим билан ўзим бўлиб ҳеч қаёққа қарамаган, эътибор бермаган эканман. Аста бошимни кўтариб зеҳн солсам, залда анча-мунча ўриндиқ бўлиб, ҳаммасида одам. Кўпи таниш, мени орқамдан, менга жон тортиб борган оила аъзоларим, қариндошларим. Улар билан нигоҳларимиз орқали салом-алик қилдик. Олдинги қаторда қўр тўкиб ўтирган ҳисобчиларим билан муовинимга қарагандим, кўзларини олиб қочишди. Тепадаги узун стол ортида аппеляция суди аъзолари қишда электр симига қўнган олақанотлардек тизилишган. Мен шўрликдан уят, чарчоқ қўшилиб тер дегани қуюлиб кетяпти! Кўзларим ачишади. Артай десам, қўлимда кишан (кишанни ечишса қафасни ёриб, қуш бўлиб учиб кетаман-да).\nҲайъат ўртасида ўтирган ўрта ёшли, сочларига оқ оралаган киши аппеляция суди раиси бўлса керак, жуда паст овозда эшитилмас-эшитилмас қилиб бугунги суд мажлисида қандай иш кўрилаётганини маълум қилди ва сўзни прокурорга берди. Прокурор ҳукмни (тергов материалини деса ҳам бўлади) шариллатиб ўқигач, адвокат хоним сўз олди. Хоним пухта тайёргарлик кўриб келган экан. Бизнинг устимиздан қўзғатилган жиноят ишида терговдаёқ қонун талаблари қўпол равишда бузилгани, тергов бир ёқлама олиб борилгани, солиқдан яширилган суммалар бир неча баробар ошириб кўрсатилгани, факт ва даллиллар етарли эмаслиги устига асосланмаганини тўлиб-тошиб гапирди.\n– Айниқса, жиноий ишлар бўйича Тўрақўрғон туман суди ишни жуда масъулиятсилик ва шошма-шошарлик билан олиб борган, – деди адвокат. – Суд мажлислари қонунга мутлақо хилоф равишда прокурор иштирокисиз, суд раиси иш кабинетида наридан-бери ўтказилган. Пала-партишликка йўл қўйилган. Кўрсатилган далиллар мутлақо ўрганилмаган ва таҳлил қилинмаган. Қонун талаблари ошкора бузилган. Ҳатто, «Поп тонги» газетаси муҳаррири Ортиқали Номозовнинг ҳисобчилар жиноий ҳаракатларини фош этувчи сўзлари протоколга қайд этилмай, қасддан тушириб қолдирилган. У судга тақдим этган икки ҳисобчининг жиноий ишларини фош этувчи далилий ҳужжатлар протоколга тикилмасдан йўқ қилинган. Ортиқали Номозовнинг иш жараёнида ҳисобчилардаги жиноят аломатларини аниқлаб, чора кўрганлиги, ҳатто улар ишини туман прокуратурасига ёзиб берганига эътибор қаратилмаган ва инобатга олинмаган. Ортиқали Номозовга жазо чораси белгилашда суд амнистияни қўллаши, унинг «Ўзбекистон Республикасида хизмат кўрсатган журналист» деган давлат мукофоти билан тақдирланганлиги, «Ўзбекистон Республикаси Мустақиллигининг 10 йиллиги» нишони олганлигини инобатга олган ҳолда жазо чорасини бир мунча енгиллатиш керак бўлса-да, суд бу ҳолатларни ҳисобга олмаган.\nАйниқса, суд раиси айбланувчи Ортиқали Номозовнинг ҳақли равишда суд боришидан норози бўлиб, ишини бошқа судга ўтказиш юзасидан берган аризасига жавобан «судни чалғитгани учун» деган куракда турмайдиган важ билан эҳтиёт чорасини ўзгартириб, Номозовни суд залидан қамоққа олиш ҳақида қарор чиқарган. Бу қонун талабаларига мутлақо хилоф эканлиги, суд раиси қонун олдида жавоб бериши шартлигини алоҳида таъкидламоқчиман.\nМен маҳкум Ортиқали Номозов суд залидан дарҳол озодликка чиқарилиб, унинг ва икки ҳисобчининг иши қайта тергов қилиниши керак, деган қатьий фикрдаман. Ҳурматли аппеляция суди ҳайъати аъзоларидан шуни сўрайман!\nАдвокат хонимнинг гапларидан кейин «чарчоғим тарқаб», яйрадим. Бу гапларнинг биттагинаси инобатга олинганида ҳам бу ердан чиқиб кетадигандек эдим. Оилам, қариндош-уруғларимнинг ҳам чиройи анча очилиб қолганди. Афтидан, улар ҳадемай аппеляция судининг одилона қарори билан озодликка чиққан каминани олиб кетиш кайфиятида эканликлари шундоқ билиниб турарди.\n– Аппелция суди маслаҳатга киради! – дея минғирлади раислик этувчи.\nБеш дақиқа ҳам ўтмади.\nҲайъат аъзолари яна жой-жойини эгаллади. Раис ўрнидан туриб қоғоздан бош кўтармаган ҳолда паст овозда, бағоят хотиржамлик билан икки оғизгина гап айтди:\n– Аппеляция суди ҳукмни ўз кучида қолдиришга қарор қилди.\nКейин у олдинги қаторда ўтирган ҳисобчиларга ер остидан қараб, худди ёш болаларга «тўполон қилманглар» деб тергаган отадек деди:\n– Сизлар камомадни ўрни қўйишга ҳаракат қилинглар.\nМиршаб темир қафас эшигини шарақлатиб очиб, мени олдига солиб чиқиб кетаркан, зални хотиним, ўғил-қизларимнинг уввос солиб йиғлаган овозлари, оҳи-зорлари тутиб кетганди...\n– Жуда ачинарли. Наҳотки адвокатнинг шунча гапидан биттаси ҳам инобатга олинмаган бўлса?\n– Бундай пайтда одам бўлиб туғилганингга пушаймонлар еб кетаркансан, киши... Аппеляция суди шунчаки йўлига ўтказилган «театр томошаси» экани, аслида менинг тақдирим, аллақачон «ёпиқ эшиклар» ортида ҳал бўлгани кўриниб турарди... Ўша пайт миямда шаклланиб улгурган бир қатъий фикримни айтайми?\n– Айтинг, ҳеч қайси гап ичингизда қолиб кетмасин.\n– Президентимиз Шавкат Миромонович Мирзиёев давлат тепасига келишлари билан суд-ҳуқуқ тизимини ислоҳ қилиш ҳаракатига тушиб, бу идоралар раҳбарларини ишдан олиб, кескин чора-тадбирлар кўргани бежиз эмас. Бу соҳалар, кечирасиз-у, айниб, чириб-ириб кетгани, қонунларни топташ, одамларни ҳақоратлаб эзиш, бир умрга майиб-мажруҳга айлантириш механизмига айланганига мен ўша кунлари юз фоиз амин бўлган эдим...\nХуллас, аппеляция суди шунчаки ўтказилган ва ҳукм ўз кучида қолган. Ортиқали Номозовнинг панжара ортидаги ҳаёти ҳам ачинарли. Уни бир турмадан бошқасига – яхшироғига ўтказишлари учун оила яккаю ягона сигирини сотган. Қаҳрамонимиз қамоқда бир неча тақдир эгалари билан танишган, у ердаги тўрачилик, тамагирликларга бевосита гувоҳ бўлган. Ниҳоят бир ярим йил ўтиб, Ортиқали Номозов озодликка чиқарилди ва оиласи бағрига қайтди.\n– Бутун бошли асар бу. Сабр-тоқатингизга балли. Шу ўринда сизга бир савол берсам. Сизни ноҳақ қамаганлар билан кейин ҳеч учрашдингизми?\n– Учрашгулик қилмасин. Аллоҳ ҳаммасини кўргувчи ва билгувчидир. Ҳисобли дунё бу. Ёмонлик, албатта, бир кун келиб жазосини олади. Кейин эшитдим. Мени суд қилган ўша манқурт аллақачон бўшаб кетибди. Ўринбосарим куппа-кундуз куни йўлда бораётиб, қоқилиб тушиб ўлди. Шоир дўстим эса, тавба қилдим, саратон касалига чалиниб, қийналиб жон берди. Мени фириб тўрига туширган ҳисобчилар ишсиз юриб, хор-зор бўлибди.\nАчиндим. «Аллоҳим, уларни раҳматингга олгин. Мен уларни аллақачон кечирганман, сен ҳам мағфират қилгин!» дедим. Ҳақларига дуо қилдим.\n– «Одиловни отмоқчи эдилар» китобингизнинг бир жойида «қўрқаман» дегансиз. Гап-сўзларингиздан қўрқоқ одамга ўхшамайсиз-ку? Нимадан қўрқасиз?\nО.Н.: – Э, укажон... Мендан қаҳрамон ясаманг! Оғзи куйган қатиқни ҳам пуфлаб ичади Мен ҳам Яратганнинг бир ожиз бандасиман. Афсуски, орамизда бад ниятли, бировга азият етказиб ҳузур қиладиган каслар бор... Умрида қўлига китоб ушламаган манқуртлар бор, нодон-у ножинслар бор... Бундайлардан қўрққулик. Аллоҳдан сўрайман. Ана ўшаларга ҳам инсоф берсин. Юзини тескари қилсин. Ундайларга ҳеч бир яхши инсонни рўпара қилмасин.\n– Ёш ҳамкасбларингизга, бошловчи журналистларга қандай маслаҳат берган бўлардингиз? Тилакларингиз?\n– Менинг ўзим маслаҳатга муҳтожман. Тилакларимга келсак, шу элга, шу юртга, президентимизга муносиб бўлсинлар!\nВоажаб! Китоб ўқимаганга... 55 балл!\nТиббиётимиз ожизлигини кўрсатди: Самарқандда яхши бир инсон бевақт вафот этди\nХориж 31/03, 20:05\nКафеда журналистга ҳужум қилган вазир истеъфо берди\nҲуқуқ 20/03, 14:08\nСамарқандда журналистга таҳдид юзасидан терговга қадар текширув ҳаракатлари олиб борилмоқда\nҲодиса 19/03, 23:04\nЖурналистга Самарқандда ўлдириш билан таҳдид қилинди\n#Тошкент - 1334


Божхоначилар оғуфурушни тўхтатиб қолди – Қорақалпоғистон Ахборот Агентлиги\n11 май 2021, 10:37 159\nБожхоначилар оғуфурушни тўхтатиб қолди\nБожхона органлари томонидан гиёҳванд воситаларининг ноқонуний айланмасига қарши кураш жадал давом эттирилмоқда.\nЖумладан, Қорақалпоғистон Республикаси божхона бошқармаси Контрабандага қарши курашиш ва божхона аудити бўлими ходимлари томонидан Давлат хавфсизлик хизмати билан ҳамкорликда Тўрткўл туманида ўтказилган тезкор тадбир давомида салкам 100 грамм “опий” гиёҳванд моддасини олиб кетаётган оғуфуруш тўхтатиб қолинди.\nАввалдан кузатувга олинган фуқаро Ч.А. бошқарувидаги “Нексия” русумли автотранспорт воситаси тўхтатилиб, белгиланган тартибда кўздан кечирилди. Натижада, ушбу шахснинг чўнтагида жами 3 дона полиэтилен ўрамда “опий” гиёҳвандлик моддаси борлиги аниқланди. Шунингдек, автотранспорт воситаси юкхонасидаги эҳтиёт қисмлар сумкаси ичига яширилган 1 дона электрон тарози ва 1 литр сиғимли газ баллон ҳам ашёвий далил сифатида расмийлаштирилиб олинди.\nҚорақалпоғистон Республикаси Ички ишлар вазирлиги Экспертиза-криминалистика бошқармасининг хулосасига кўра, ушбу гиёҳвандлик моддалар соф оғирлиги 99,42 граммни ташкил этувчи “опий” эканлиги аниқланди.\nМазкур ҳолат юзасидан божхона органлари томонидан суриштирув ҳаракатлари олиб борилмоқда.


Ассалому алейкум Устоз мани ишимда мижоз билан келишувимизда байрамларда молни нарҳи ошиб кетсаҳам зарарига беришим шарт қоган вақтлар фойдадаман лекин шариятимизда зарарга ишлаш ҳаром экан шунга нима маслахат берас.\nВа алайкум ассалом. Инсон зарарига сабаб бўладиган ҳар қандай нарса ёки ҳолатдан қайтарилган Ислом шариатида. Шундай экан, сиз зарарга ишламаслигингиз керак. Лекин мусулмонлар байрамида нархларни арзонлаштириш (албатта зарар ҳисобига эмас, балки фойданинг маълум муддат бироз камайиши ҳисоби) мақталган ишлардандир. Валлоҳу аълам.


Бешта фандан имтиҳон олиш қандай оқибатларни келтириб чиқаради? – Газета.uz\n28 октябр 2019, 10:28 Жамият\nДавлат тест маркази (ДТМ) мамлакат ОТМларига кириш учун тест синовлари тизимига ўзгартишлар киритиш бўйича ўз таклифларини эълон қилди. Шу кунгача 3 соат ичида 3 та фандан 90 та саволга жавоб бериши керак бўлган абитуриентларга эндиликда худди шунча вақт давомида 5 та фандан 105 та саволга жавоб беришлари таклиф этилмоқда.\nКелгусида мутахассислиги қандай бўлишидан қатъи назар — хоҳ гуманитар, хоҳ иқтисодчи, техник ёки тиббиёт ходими бўлсин — бир соат ичида она тили, математика ва Ўзбекистон тарихи фанларидан иборат бўлган биринчи (мажбурий) блокдаги 45 та саволга жавоб беришлари керак бўлади. Танланган тегишли йўналиш бўйича иккитадан фанга оид 60 та саволдан иборат бўлган иккинчи блок учун эса икки соат ажратилади. Қизиғи шундаки, биринчи (мажбурий) блок ва мутахассислик бўйича иккинчи блокдаги саволлар такрорланиши мумкин.\nДТМ таклифлари жуда қизиқ ва синчковлик билан таҳлил қилинишга лойиқдир, чунки улар бир неча юз минглаб абитуриентлар, уларнинг ота-оналари ва ўқитувчиларининг кейинги қарорлари, ҳаракатларига ва улар орқали бутун бошли таълим тизимига тўғридан-тўғри таъсир қилади.\nМуаммо тарихи ҳақида қисқача. Жорий йилнинг март ойида ДТМ ОТМларга абитуриентларни саралаб олишнинг амалдаги тизимига жиддий ўзгартиришлар киритишни таклиф этувчи ҳужжат лойиҳасини муҳокама учун тақдим этди. Таклиф қилинаётган ўзгаришлар қаторидан қуйидагилар ўрин олди: барча йўналишлар учун учта мажбурий фанни ўз ичига олган бешта фандан тест топшириш; имтиҳонлар якунлари бўйича уч йил давомида амал қиладиган сертификатлар бериш; абитуриентга учта йўналишда имтиҳонларда қатнашиш учун рухсат бериш ва аввалги йилларда мактабни тамомлаган абитуриентлар учун тўлов жорий этиш.\nФанлар сонини ошириш зарурлигини ДТМ мутахассислари «хорижий тажриба» ҳамда «абитуриентларнинг ўз ўтмиши, ўз тарихи, миллатнинг шаклланиш жараёни бўйича саводхонлиги ва билим даражасини ошириш» билан асослади. Муҳокамалар жараёнида жуда кўп қарши фикрлар билдирилганига қарамасдан, барчадан учта мажбурий ва икки йўналиш бўйича фандан имтиҳон олиш бўйича талаб ҳужжатнинг якунда тасдиқланган талқинидан ўрин олди.\nБиз аввалроқ ДТМ ўтказаётган тестлар, яъни ОТМларга қабулнинг вазифаларини ҳисобга олган ҳолда фанлар сонининг оширилиши тестларни янада ишончли қилиб қўймаслигини айтган эдик. ДТМ томонидан таклиф қилинган бешта фандан имтиҳон олиш тартиблари таҳлили валидлилик (ишончлилик) тўғрисида янада кўпроқ саволларни келтириб чиқармоқда.\n1. Мажбурий фанлар бўйича тест саволлари сони ва уларга жавоб топиш учун ажратилган вақт\nМажбурий фанлар блокига учта фандан 15 тадан савол (жами 45 та топшириқ) киритилган бўлиб, абитуриентга уларни ечиши учун 1 соат берилади: она тили ва тарих саволларига 1 дақиқадан, математика учун ҳар бир саволга 1,5 дақиқагача. Бироқ бунча миқдордаги саволларга бунча вақт ичида жавоб олиш орқали абитуриентнинг билим даражасини ростдан ҳам текшириб бўладими?\nПедагогик ўлчовлар соҳасидаги тадқиқотчилар, масалан, Светлана Воробева ва Марина Челышкованинг таъкидлашларича, тестларнинг ишончлилигини таъминлашга ёрдам берадиган энг муҳим тамойиллардан бири, бу — репрезентативлик (ваколатлилик) тамойилидир. Ушбу тамойилга кўра, синовдаги тест топшириқларининг сони мавзунинг материалини тўлиқ қамраб олиши учун етарли бўлиши ҳамда абитуриентнинг ушбу фанни билиш ёки билмаслиги тўғрисида хулосалар чиқаришга имкон бериши керак.\nТестлар тўғрисидаги замонавий фанда тестнинг ишончлилиги, яъни уни турлича жойлаштиришдаги натижаларнинг барқарорлиги валидлилик шартларидан бири ҳисобланади. Ғарб тадқиқотчиларининг фикрича, тестнинг узунлиги (тестдаги топшириқлар сони) унинг ишончлигига таъсир кўрсатади— саволлар сони қанча кам бўлса, тест шунча ишончли ҳисобланади ва тестнинг узунлиги фан мавзуларини қамраб олиш учун етарли бўлиши лозим.\n15 та саволда нимани текширамиз: билимними ёки компетенция?\nБир савол туғилади: 15 та топшириқ орқали абитуриентнинг фанни билиш ёки билмаслиги тўғрисида хулоса чиқариб бўладими? Масалан, Ўзбекистон тарихини олайлик. Мактабларда у 6-синфдан 11-синфгача ўргатилади ва милоддан аввалги VII-VI асрларда Ўзбекистон ҳудудидаги қадимий давлатларнинг шаклланишидан тортиб замонавий Ўзбекистон Республикасигача бўлган жуда катта даврни қамраб олади. Бу давр мобайнида Хоразм, Сўғдиёна, Бақтрия, Эфталитлар давлати, Турк хоқонлиги, Сомонийлар, Ғазнавийлар, Қорахонийлар давлатлари, Чингизхон ва Темур империялари, Бухоро, Хива ва Қўқон хонликлари, Россия империяси таркибидаги Туркистон генерал-губернаторлиги, Бухоро ва Хива республикалари ва СССР таркибидаги Ўзбекистон ССР каби мамлакат ва тузилмалар вужудга келди, гуллаб-яшнади ва қулади.\nАгар тарихдаги ушбу муҳим босқичларнинг ҳар бирига биттадан савол тузилган тақдирда ҳам, улар сони 15 тадан ошиб кетади. Аммо биттагина саволнинг ўзи абитуриент ўтмишнинг ушбу парчасидаги барча тарихий жараёнларни билиш ёки билмаслиги ҳақида хулоса чиқаришга ҳеч қандай асос яратмайди.\nОна тили ва математика ҳақида ҳам худди шу гапларни айтиш мумкин. Қандай қилиб 15 та топшириқ абитуриентнинг ўрта мактабдаги 7 йиллик (5- дан 11-синфгача) таҳсили давомида кўп сонли бўлим ва мавзулардан иборат ушбу фанларни ўзлаштиргани даражаси ҳақида мантиқий тасаввурни уйғотиши мумкин?\nАлбатта, мактаб ўқувчиларининг у ёки бу фанни ўрганишда давлат таълим стандартларига кўра ўзлаштиришлари керак бўлган асосий компетенциялар тест олишда асосий мақсад сифатида белгиланиши лозим. Агар масалага шундай ёндашилса, тестлар 15 та билан чекланиши ёки ҳаттоки топшириқлар сони камроқ бўлиши ҳам мумкин. Аммо бу ерда муҳим «лекин» вужудга келади.\nКомпетенциялар Блум таълим мақсадлари таксономиясининг юқори даражасига тааллуқли бўлиб, тестлар эса янада юқори даражадаги когнитив кўникмаларни текширишга йўналтирилган. Қоидага кўра, тестлар абитуриентлар учун нотаниш бўлган янги материалдан бошлаб, кириш материаллари (матн, расм, харита, диаграмма ваҳоказо) топшириқлари кетма-кетлигидан таркиб топади.\nБундай топшириқларни бажариш учун эса бир ярим дақиқадан кўпроқ вақт керак бўлади: бир дақиқа давомида дарсликдаги қандайдир маълумот ёки қоидани эсга олиш мумкин, бироқ муайян кўникма ёки компетенциянинг мавжудлигини ҳеч ҳам намоён этмайди.\nБилимнинг турли соҳалари бўйича қисқа вақт ичида тезкор савол ва жавоблар, бу — билимдонлик ўйинлари ва телевизион шоулари учун хос услуб, бироқ абитуриентнинг тақдирини ҳал қиладиган имтиҳон учун эмас.\nБундай топшириқларни ечиш учун зарур бўлган вақтни тўғри ҳисоблаш учун эса уларни апробациядан ўтказиш керак бўлади.\nБундан ташқари, компетенцияни текширишга қаратилган топшириқларни тузиш хотирани текшириш топшириқларини тузишдан қийинроқ эканига шубҳа йўқ. Тест тузишга бундай ёндашув экспертдан нафақат мактаб дастурлари ва мактаб дарсликларини билишни, балки тестология соҳасида муайян билим ва тажрибаларга эга бўлишни ҳам талаб қилади. Ахир шунчаки дарсликни очиб, ундаги маълумотлардан саволларни «суғуриб олиб» бўлмайди.\nҲалигача тест топшириқлари асосан дарсликларга киритилган ҳар қандай керак ва кераксиз маълумотларни эслаб қолиш даражасини текширишга қаратилган. ДТМнинг махсус журналида чоп этилган она тили ва тарих фанидан тест топшириқларининг намуналари орасида ҳам компетенцияларни текширишга қаратилган топшириқларни топиб бўлмайди: улар асосан фактлар ёки қоидаларни ёдлашни текширишга, энг яхши ҳолатда — қоидаларни алоҳида олинган жумлаларга қўллашга қаратилган.\nБироқ бундай ёндашувда, юқорида таъкидлаганимиздек, 15 та савол ҳеч қанақасига тест олинаётган шахснинг билим даражаси ҳақидаги ҳаққоний манзарани шакллантириб бермайди. Ва агар шунга қарамай, ёндашув ўзгартирилса ва тестлар компетенцияларни текширишга қаратилган тақдирда ҳам, «хотира» топшириқларини тузишга одатланган мутахассисларнинг бирданига компетенцияларни текширишга қаратилган сифатли топшириқларни туза олишларига кафолат йўқ.\nАпробациянинг ўзи етарлими?\nТопшириқлар кириш имтиҳонлари каби жиддий бир тадбирда фойдаланишдан олдин жуда синчковлик билан апробациядан ҳамда валидлилик ва ишончлилик каби сифат текширувларининг тўлиқ циклидан ўтиши керак. Ва бу бир йилдан кўпроқ вақтни олади.\nДТМ мажбурий фанлар бўйича тест синовлари намуналари аллақачон тайёр бўлгани ҳамда улар ўрта ва ўрта махсус ўқув юртларида синовдан ўтказилаётганинимаълум қилди. 1000 дан ортиқ тест топшириқларини синаб кўришга 2600 нафар бўлажак абитуриентни жалб қилиш орқали қандайдир статистик аҳамиятга молик маълумотларни олиб бўлмайди. Олинган натижалар билан топшириқларнинг сифат даражасига баҳо бериш қийин: ахир бир нафар бўлғуси абитуриент ўртача 100 та саволга жавоб берса, у ҳолда битта топшириқнинг апробациясида 260 киши иштирок этади. Тўғри, ДТМ вакиллари ҳам уларда базадаги барча саволларни апробациядан ўтказиш имконияти йўқлигини тан олди. Бироқ тест топшириғининг 250−300 киши томонидан апробациядан ўтказилиши нафақат бутун бошли тест топшириқлари базасининг сифати, балки апробацияга киритилган тест топшириғининг сифати ҳақида ҳукм чиқаришга ҳам асос бўла олмайди.\nЯна бир савол туғилади: агар тестлар спецификацияси тайёр бўлмаган бўлса, у ҳолда тест топшириқлари намуналари қандай қилиб тайёрланди? Тест спецификацияси, бу — мазкур мавзу бўйича топшириқлар сонини кўрсатадиган рўйхатдан муҳимроқ. Тест топшириқларини спецификациясиз ёзиш эса валидликни билиб туриб йўққа чиқариш билан тенгдир. Агарда ушбу спецификациялар мавжуд бўлса, у ҳолда нима учун улар на муҳокама, на танишиб чиқиш учун эълон қилинди? Ахир бўлғуси абитуриентлар кириш имтиҳонларига тайёргарликни бошлаб юборишган, бироқ улар ҳамон бешта фандан иборат «гулдаста»да уларни нима кутаётганидан бехабар.\n2. Тест олиш ва натижаларни талқин қилишдан кўзланган мақсад\nАввал ёзганимиздек, тест валидлиги унинг мақсади билан чамбарчас боғлиқ — тест синовларини қайси мақсадда ўтказдик ва натижаларни қандай талқин (интерпретация) қиламиз?\nДТМ ўтказаётган тестлардан кўзланган мақсад мактаб ўқувчиларини якуний аттестациядан ўтказиш ва ҳаттоки «дунёқараши», «саводхонлик ва ўз ўтмишини билиш даражасини» текширишдан ҳам иборат эмас. Бу ҳолатда аниқ бир мақсад бор — келгусида ОТМда таълим оладиган абитуриентларни саралаш. Демак, ДТМ тестлари валидлигини биринчи навбатда уларнинг абитуриент ўзи танлаган мутахассислик бўйича ўқишга қанчалик тайёр эканини аниқлайди. Яъни, ҳаттоки мажбурий блокдаги фанлар бўйича текширилаётган билим ва компетенциялар ҳам бўлғуси мутахассислик билан боғлиқ бўлиши керак. Масалан, бўлғуси шифокор ёки муҳандис тарих фанидан олган билим ва малакалардан, бўлғуси таржимон ёки ҳуқуқшунос эса ўқиш ва фаолияти давомида математика бўйича компетенциялардан қандай фойдаланишини кўрсатиб бериши керак. ДТМ мутахассислари назаридаги «соддалаштирилган, абитуриентлар саводхонлиги ва таянч билимларини баҳолашга қаратилган биринчи мураккаблик даражасидаги саволлар» эса тестлар валидлигини ошириш хусусиятига эга эмас.\nФанлар сонини ошириш тарафдорлари халқаро тажрибага таянишмоқда: улар Россия, Германия ва бошқа давлатларда 4−8 та фандан имтиҳон топширилади, бунда математика, тарих ва она тили барча учун мажбурий эканини таъкидлашади.\nБироқ Россиядаги ЕГЭ ёки Германиядаги Abitur, бу — бизнинг тушунчамиздаги кириш имтиҳонлари эмас. Улар «иккиси бир» шаклидаги мактаб ўқувчиларининг якуний аттестацияси бўлиб, ўқувчи аттестат олиш учун ушбу имтиҳонларни топширади ва худди шу имтиҳонлар якунлари ОТМга кириш учун қабул қилинади.\nЯъни, «абитуриентларнинг саводхонлиги ва таянч билимлари» ўқувчи ўрта таълим тўғрисидаги ҳужжатни олиб, ОТМга кириш истагини билдирганидан кейин эмас, балки унга шаҳодатнома берилмасидан аввал текширилади. Ўқувчини қандайдир икки ой ичида аввал мактабда ўнлаб фанлардан битирув имтиҳонлари, кейин эса бешта фандан ОТМга кириш имтиҳони билан чиғириқдан ўтказишимиз, бу — таълим тизими ҳамда давлат номидан берилаётган шаҳодатномага ишончсизлик вотуми эканини аввал ҳам таъкидлаган эдик.\n3. «Абитуриентларнинг таянч билимлари» тушунчасининг ноаниқлиги\n«Абитуриентларнинг таянч билимлари» каби мавҳум тушунча турлича талқин қилинишлар учун тирқиш очади ва охир-оқибат барибир тестлар валидлигига салбий таъсир кўрсатади. Кўплаб давлатларда ўқув дастурлари ўқувчининг қизиқишларидан келиб чиққан ҳолда турли фанларни дифференциялашган ҳолда ўрганишни таклиф этади. Масалан, Россияда федерал таълим стандартлари барча фанлар бўйича таянч ва чуқурлаштирилган даражаларни таклиф этади ва мос равишда ўқувчи бирор ЕГЭни (таянч ёки профилли) танлайди.\nБизнинг таълим стандартларимиз дифференциялашган таълим дастурларини таклиф этмайди ва барча мактаб ўқувчилари олдига бир хил талабни қўяди. «Таянч билим» тушунчаси нималарни ўз ичига олишини ким ва қандай белгилайди? Масалан, математикада логарифм, интеграл ва тригонометрик функциялар — таянч билимларми? Ёки она тилидаги мураккаб қўшма гаплар ёки морфемалар таянч билим ҳисобланадими? Ёки Ўзбекистонда заводлар ва ГРЭСларнинг очилиш йиллари ҳақидаги билимлар — таянч билимларми?\nТест тузувчиларидан қайсидир бири, масалан, бўлажак тарихчи тригонометрик функцияларни ечиши ёки морфемаларни турли аломатларига кўра тоифаларга ажратиб чиқа олиши шарт эмас, деб ҳисоблаши мумкин, бошқаси эса модомики улар мактаб дастурларига киритилдими, демак уларни ҳамма билиши шарт, деб ўйлайди. Ва бу борада ким ҳақ?\n«Биринчи мураккаблик даражаси» тушунчаси ҳам ноаниқ. Тест топшириқларининг мураккаблигини аниқлашнинг турли ёндашувлари мавжуд. Агарда ДТМ апроиор (назарий) мураккабликни назарда тутган бўлса, у ҳолда қандай назарий модел ёки когнитив ҳаракатлар иерархияси асос қилиб олинган?\nАгарда апостериор (далилларга таянган) мураккаблик назарда тутилаётган бўлса, унда «биринчи даража» деган тушунчанинг ўзи йўқ, чунки мураккаблик даражаси 0 дан 1 гача шкалада ўлчанади. Бундан ташқари, барча топшириқлар базасини апробациядан ўтказмасдан туриб қандай қилиб уни ҳисоблаб чиқиш мумкин? Ҳеч қандай назарий модел ва апробациясиз «биринчи мураккаблик даражаси» тест тузувчиларининг фикрига боғлиқ соф субъектив тушунча сифатида қолаверади.\n4. Мажбурий блок ҳамда мутахассислик бўйича блокнинг топширилиши\nКўплаб йўналишларда битта фан ҳам мажбурий блок, ҳам мутахассислик бўйича блокка киритилиши мумкин. Бундай ҳолатда абитуриент биринчи блокда фан бўйича «таянч билимлари»ни текширади, иккинчи блокда эса бошқа мураккаблик даражасидаги топшириқлар ечилади, деб тахмин қилиш мумкин.\nБиринчи блокнинг валидлигини йўққа чиқарадиган қизиқарли ёндашув. Ҳар қандай ўқитувчи мураккаб жараёнларни оддийлари ўзлаштирилмасдан туриб ўргатиб бўлмаслигини яхши билади. Агар ўқувчи алгебрага оид мураккаб функцияларни еча олса, у ҳолда математика бўйича «таянч билимлар»ни текширишдан маъно йўқ — ўқувчи уларсиз мураккаб масалаларни еча олмайди. Агар ўқувчи жумлаларни морфологик ёки синтактик таҳлил қилишни билса, она тилидан «таянч билимлар»ни текширишнинг ҳожати борми?\nРоссияда ҳам ўқувчи фан бўйича профил даражадаги ЕГЭни топширишга қарор қилса, худди шу фан бўйича таянч ЕГЭни топширмайди. У ҳолда битта фанни иккала блокка ҳам киритишдан кўзланган мақсад нима? Эҳтимол математикада ва она тилида «таянч билимлар» ва «илғор билимлар»ни фарқлашга уриниб кўриш мумкиндир. Бироқ тарих фанида тест топшириқлари дарсликдаги маълумотлар ва рақамларни эслаб қолиш даражасини текширишини ҳисобга олсак, бу фан ҳар икки блокдан ҳам ўрин олган йўналишларда ушбу масала қандай ҳал қилинади? Қайси рақам ва маълумотлар «таянч билимлар»га тааллуқли бўлади, қайсилари эса йўқ?\nҲар доимгидек, жавобларга қараганда саволлар кўпроқ. Ва саволлар бежиз эмас: тестлар ҳақидаги фанда муҳим қарорларни қабул қилиш учун яроқсиз тестлардан фойдаланиш тизим иштирокчилари учун ҳам, тизим ва умуман жамият учун ҳам салбий оқибатларга олиб келиши исботланган.\nДТМ дуч келган «салбий оқибат»га ёрқин мисол: қарши фикрлар билдирилганига қарамасдан, абитуриентлар учун B2 даражали сертификат талаб қилиш тўғрисида қарор қабул қилинди. Натижада «миллий сертификат»га эга бўлишни истаганлар сони, тахмин қилганимиз каби, бир неча мингдан бир неча юз нафаргача камайди.\nЁшлар орасида машҳур бўлган Телеграм каналларидан бирида сўров ўтказилди ва «Бешта фан бўйича тестларга қандай тайёрланасиз?» деган саволга: «Чет элга ўқишга боришга ҳаракат қилиб кўраман», деган жавоб энг кўп овоз тўплади.\nЮзлаб минглаб ўқувчилар, уларнинг ота-оналари ва ўқитувчиларига тааллуқли муҳим қарорлар қабул қилинаётганида, уларнинг эҳтимолий оқибатлари ҳам ҳисобга олиниши, улар «хорижда шундай бўлгани учун» эмас, балки биринчи навбатда валидликнинг илмий тамойилларига таяниши лозим.\nКомил Жалилов — А.Навоий номидаги Тошкент давлат ўзбек тили ва адабиёти университетида ўқитувчи. Колумбия университетида (Нью-Йорк, АҚШ) «Педагогик психология ва тилларни ўқитиш методикаси» йўналиши бўйича ва Тошкентдаги Халқаро Вестминстер университетида «Таълим бериш ва ўқитиш назарияси ва амалиёти» йўналиши бўйича малака оширган. ЖИДУ қошидаги академик лицейда, Тошкентдаги Халқаро Вестминстер университети қошидаги академик лицейда, М. Ломоносов номидаги Москва давлат университетининг Тошкент филиалида ишлаган. Лондон университет коллежи Таълим институтининг Chevening дастури бўйича «Ўқув дастурларини ишлаб чиқиш, педагогика ва педагогик баҳолаш» мутахассислиги бўйича магистри.\n«Газета.uz» 3 367\n28 октябр 2019, 15:13\nМақсад нима? Билимли ёшларни ОТМ ларига қабул қилишми ёки ОТМ ларга кирувчила солнини қисқартиришми?\n28 октябр 2019, 16:13\nБизни фарзанлар сарсон саргардон узга юртларда укишга кетишяпти . Бошка юртларда бизни фарзанларимиз учун эшиклар очик узимизда эса ёпик яна хайрон буламиз ёшлар нега бузилиб кетишяпти деб , инстетутларда кирувчилар соннини купайтириш керак саволларни кийинлаштирмасдан\n28 октябр 2019, 23:12\nЗерикадими нимаббало бу амалдорла?! Ичинг кетгурла!\n7 ноябр 2019, 15:56\nНима килиб булса хам ёшларнинг ОТМ га киришини кийинлаштириб, гастербайтерлар сонини купайтиришга хизмат килади бу. РФ нинг кули борлигига шубха килмайман. ДХХ шугулланиши керак бу сингари фокуслар билан.\n7 ноябр 2019, 16:08\nДТМ ОТМ муаййян гурухлари фойдаланишлари учун имтихон тузишнинг интеллектуал ва дастурий моделларини, хамда уларни яратиш мухитини таъминлаб берадиган ташкилот булиши керак эди. Лекин афсус, ундай булмаяпти. Кандай килиб битта ташкилот хамма йуналишдаги ОТМ лар учун ТУГРИ ва САМАРАЛИ имтихон саволларини туза олади?\nКискаси, бунинг сабаби давлатнинг интеллектуал хавфсизлик концепцияси йуклигига боради.\n03.06 ЮНВТОнинг 66-минтақавий йиғилиши Самарқандда бўлиб ўтиши режаллаштирилмоқда\nЮНВТОнинг 66-минтақавий йиғилиши Самарқандда бўлиб ўтиши режаллаштирилмоқда


Honor’нинг янги смартфони термометрга эга бўлади - Daryo\n12:27, 02.06.2020 11587\nHonor’нинг янги смартфони термометрга эга бўлади\nHonor компаниясининг янги Play 4 моделида ўзига хос функция пайдо бўлади. Қурилмага инфрақизил датчик ўрнатилади ва унинг ёрдамида фойдаланувчининг тана ҳароратини ўлчаш мумкин, деб хабар беради Gizmochina.\nБу ҳақда Honor Play 4’нинг сўнгги тизер-постерида шама қилинган. Унда тана ҳароратини ўлчашга мўлжалланган инфрақизил сенсорни пайқаш мумкин. Бу каби функция гаджетда пайдо бўлишини тахмин қилиш қийин эмас.\nШунингдек, Honor маҳсулотлари менежери Вэю Сяолун бренднинг янги моделига оид бошқа тафсилотларни ҳам ошкор қилган. Қурилма ички 5G-модемга эга Kirin 990 процессорида ишлайди. Инфрақизил датчикнинг мавжудлиги смартон ёрдамида уйдаги қурилмаларни бошқариш имконини беради, масалан, телевизорни. Гаджетнинг бошқа техник тавсифлари очиқланмаган. Мазкур модель тақдимоти 3 июнь куни бўлиб ўтади.\nМавзуга доир: Honor компанияси янги смартфони сотувга чиққанидан 1 дақиқа ўтиб, 42 млн доллар ишлаб олди\n00:50, 15.07.2020 148\n00:28, 15.07.2020 8855\n00:07, 15.07.2020 11495\n23:57 Бугун 11292\n09:23 Бугун 190440\n00:16 Бугун 154957\n00:05, 13.07.2020 151383\n22:34, 12.07.2020 114508


Президент Қарақалпақстандағы жумысын тоқтатқан исбилерменлик субъектлери санының көбейип кеткенлигин кескин сынға алды » KarInform\nПрезидент Қарақалпақстандағы жумысын тоқтатқан исбилерменлик субъектлери санының көбейип кеткенлигин кескин сынға алды\nӨзбекстан Республикасы Президенти Ш.Мирзиёев басшылығында 23-июль күни киши бизнес ҳәм исбилерменликти еле де раўажландырыў мәселелерине арналған видеоселектор жыйналысы өткерилди. Бул ҳаққында Kun.uz хабар берди.\nМәмлекетимиз басшысы жыйналыс даўамында киши бизнес ҳәм исбилерменликти қоллап-қуўатлаўдың жаңа системасына муўапық жумыс алып барылыўы ҳаққында түсиник берди. Сондай-ақ, ўәлаятларда шараят жаратып берилмегени ушын өз жумысларын тоқтатқан исбилерменлик субъектлериниң саны көбейип кеткенлигин кескин сынға алды.\n«Киши бизнес тараўында жумыс алып бармай атырған кәрханалар саны елеге шекем жоқары болып қалмақта. Атап айтқанда, быйылғы жылдың 1-июль жағдайында тоқтап қалған исбилерменлик субъектлериниң саны 177 мыңды ямаса улыўма субъектлердиң 26 процентин қурамақта.\nҚарақалпақстанда бул көрсеткиш 30 процентти қурап, Нөкис қаласында 35, Елликқала районында 34, Қоңыратта 33 процент екенлиги анықланған. Жумыс алып бармай атырған 4 мың кәрханада өткерилген үйрениўлер нәтийжеси соны көрсетеди, олардың 1458 и (36 процент) айланба қаржылар ҳәм кредит алыў ушын гиреў болатуғын мүлк жоқ екенлигинен, 681 и (17 процент) жер ҳәм имарат ажыратыў, қурылыс ҳәм инженерлик тармақларына жалғаныў ушын рухсат алыў мәселелери шешилмегени, қарызы көбейип кеткенликтен жумысларын тоқтатқан.\nЕң аянышлысы, жер, имарат ажыратыў машқалаларын өз орнында шешиў мүмкин. Кредит алыў ушын гиреў, мүлк болмаса, қамсызландырыў механизминен пайдаланыўға болады. Енди ҳәкимлер ҳәптесине үш күн усындай мәселелер менен шуғылланады», - деди Шавкат Мирзиёев.\nКәсип-өнер колледжлериниң тәғдири не болады? ...\nПрезидент Қарақалпақстандағы мектеплердиң спо ...\nЖәҳән банки есабы: Өзбекстанда жаслар жумыс излемей ...\nПуқаралар ҳәм исбилерменлер дыққатына! 22-сен ...\nЖаңа салық системасы: ҳәмме теңдей салық ...


Менталитет | Huquq Olami\n← Ўзбекларга қарши қирғин ортида нима ётибди?\nТалиб Якубов: «Ислам Каримов — враг узбекского народа» →\nPosted on Oktabr 3, 2010 | Leave a comment\nДавлат идораларини темир панжаралар билан ўраш бўйича бизнинг мамлакат биринчи бўлгани каби чегараларга тиконли сим тортиш, улар ёқалаб миналар кўмиш, бу миналарнинг портлаши натижасида қўшни мамлакатлар фуқароларини ўлдириш бўйича ҳам ватанимиз биринчи. Мутахассисларнинг айтишича, агар темир панжаралар бир-бирига уланса, улар Ўзбекистонни икки марта ўраш учун етар экан.\nБир-икки соҳада мамлакатимиз иккинчи, дейишади баъзилар. Масалан, қамоқхоналар бўйича Россия биринчи, мамлакатимиз иккинчи эмиш. Бироқ … Келинг, бир ҳисоб-китоб қилиб кўрайлик. Россияда аҳоли сони 150 миллион, Ўзбекистонда эса 25 миллион, Россияда барча махбуслар сони бир миллиондан сал ортиқ бўлса, Ўзбекистонда улар 200.000 дан ошмас экан. Шундай-да, Россияда ҳар 150 одамдан биттаси (1/150) қамоқда бўлса, Ўзбекистонда эса ҳар 125 тадан бири (1/125) – махбус. Ватанимизда қамоқхоналар Россиядагидан кам бўлса-да, бироқ махбуслар сонининг аҳоли сонига нисбати бўйича биз дунёнинг энг катта мамлакатидан олдиндамиз.\nВатанимиз маънавий соҳада ҳам биринчиликни қўлдан бой бермай келаяпти. Масалан, бизда каттага ҳурмат беқиёс. Айтинг-чи,, Тошкент шаҳрининг собиқ ҳокими, кейинчалик Тошкент вилояти ҳокими ва Бош вазир ўринбосари бўлиб ишлаган Козим Тўлаганов каттами, ёки бухоролик шоир Юсуф Жуманинг ногирон ўғли Машраб каттами? Табиий, Козим Тўлаганов Машраб Жумадан катта. Биринчиси давлат ва одамларнинг камида ўн миллион доллар пулини еб қўйгани учун судга тортилди ва етти миллион долларини жарима сифатида тўлади. Машраб эса «фалончининг битта қўйини ўғирлади» – деб милиция томонидан айбланиб, қамоққа тиқилди ва у ҳам судланди. Қўй эгаси: «Ҳой, барака топкурлар! Машраб менинг қўйимни ўғирлагани йўқ, мен уни қарзимга берганман!» – деса ҳам, айбсиз эканлиги исботланган бўлса ҳам, суд унга ҳам жарима солди. Ҳозир Козим Тўлаганов қолган уч миллионини Тошкентдаги ҳашаматли ҳовлисида ёнбошлаб еб ётибди, дейишади. Бу – каттага ҳурматнинг бориб турган натижасидир.\nШошманг, бошида мен ҳам тушунмадим, сизларга эса ётиғи билан тушунтираман. Мана, “демократия” деган тушунчани олайлик. Бу сўзни совет даврида сайлов арафасида, сайлов кунлари ва сайлов натижалари эълон қилинган пайтда эшитиб қолар эдик. Совет даврида сайлов байрамдай ўтказиларди ва жуда осон эди: битта номзод қўйиларди, сайлашга ҳар бир оиладан битта одам борар эди. Қандай осон! Оилангизда ўнта сайловчи бўлса ҳам, бир ўзингиз бориб сайлаб келаверасиз! Ўзбекларнинг менталитети шунақа экан. Битта партия, битта номзод бўлгандан кейин битта одам бориб сайлаб келса ҳам бўлаверади-да!\nҲалиги жанжалкашларни кейинчалик “ҳуқуқбонлар” деб атайбошлашди. Ҳуқуқбонлар шундай халқ бўлар экан-ки, ҳеч гапга тушунишмас, масалан, улар менталитет деган нарсани тан олишмас экан. Тан олишмас экан, и всё! “Терговчилар одамларни қийноққа солишаяпти! Ўлдириб ҳам қўйишаяпти! Айбини исботламай судга оширишаяпти! Судлар одил эмас!” ва ҳоказо деб айюҳаннос солишгани-солишган. Ҳукумат одамлари билан демократия ҳақида гаплашсанг, албатта: “Халқ демократияга тайёр эмас, биз халқимиз менталитетини ҳисобга олиб демократия қураяпмиз” дейишади.\nДемак, ҳамма нарса менталитетга бориб тақалар экан! “Шуни яхшилаб ўрганишим керак!” деб мақсад қўйдим олдимга. Аввал матбуотни ўргандим. Уларни жамлаб умумий маҳражга келтирсам: “Халқимизнинг ўтмиши, анъаналари, урф-одатлари бор; биз шуларни ҳисобга олиб ўзимизнинг демократиямизни қурамиз” деган гап келиб чиқди. Яхши. Дальше кетдик.\nЙ.Р.: Шу ҳам терговми? Нега аввал қийноқ қўлламадингиз? Нима, тергов сизга ўйинчоқми? Қани ўлгудек қилиб уришлар, тирноқнинг остига нина тиқишлар, оёқ-қўлдан кўтариб бетон полга ташларлар, “аёлингни, қизингни олиб келиб, олдингда зўрлайман!” деб қўрқитишлар? Аввал ўшаларни қиласиз, кейин мен бажону-дил ҳамма қоғозларингизга қўл қўйиб бераман.\nА.Қ.: Мен бу ишларни қила олмайман! Бунга статья бор-ку! Сен учун мен қамалиб кетайми? Тушингни сувга айт!\nА.Қ. (менга): Менталитет-да! Қийнашни талаб этишади. Бу демократиямизга тўғри келмайди. Жуда қийналиб кетдик.\nЖуда бошим қотиб қолди. Қандай қилиб халқимизнинг менталитетини ўзгартириш мумкин? Мен шу пайтгача уни билмас эканман. Бошқалар-чи? Бир куни қўлимга шоир Юсуф Жуманинг бир шеъри тушиб қолди. Унда…\nМенинг қишлоғимда яшовчи Абдулла-ҳожи ва унинг жияни Қосим-ҳожи, Тошкентда яшовчи Фозил ва Анвар қорилар хоин эмасмилар, мабодо? Бориб турган, қип-қизил хоин ҳожи ва қорилардир.\nЭҳ-ҳэ! Санаб саноғига етиб бўлармикин?


Макгрегорнинг қовоқхонасига хужум уюштирилди - Namanganliklar.uz\nМакгрегорнинг қовоқхонасига хужум уюштирилди\nКеча, 12 январь куни икки вазн тоифасида UFC собиқ чемпиони Конор Макгрегорнинг Дублиндаги 2 миллион фунт қийматга эга қовоқхонаси ҳужумга учраган.\nГувоҳлар барга скутер миниб келган икки эркак ҳақида маълум қилишган. Воқеа жойида ёндирувчи бомбалар ҳам қолдирилган. Жиноятчилар тунда муассасага ташриф буюрган Макгрегорни ўша пайтда бар ичида бўлган, деб ўйлаган бўлиши мумкин.\nКелтирилишича, вайронагарчиликлар кузатилмаган ва ҳеч ким жабрланмаган.\nЭслатиб ўтамиз, ҳозирда Макгрегор мусобақаларда қатнашмаяпти, чунки у 2021 йил июль ойида ўтказилган UFC 264 турнири доирасида оёғининг голейностоп қисмини синдириб олган эди.\nСалом Қозоғистон! “Uzbekistan Airways” 15 январдан Олма-отага парвозларни йўлга қўймоқчи\nGoogle вa Appleга қарши катта суд кетмоқда


HP Spectre x2: яхши планшет керак бўлса, иккиланманг! - Terabayt.Uz\nHP Spectre x2: яхши планшет керак бўлса, иккиланманг!\nЖорий йилнинг май ойида Microsoft компанияси Surface Pro планшетини тақдим қилган эди. 2015 йилда илк маротаба тақдим қилинган ва 2017 йилда янгиланган Spectre x2 HP планшети ўзига хос дизайни билан диққатга сазовор. Spectre x2 Windows 10 бошқарувида тезкор ишлайди ва бир вақтнинг ўзида бир неча функцияларни қийналмай адо этади.\nДизайн ва клавиатура\nАлюминий металлидан тайёрланган HP Spectre x2 планшети клавиатура билан бирга 1.2 кг тош босади, корпус қалинлиги клавиатураси билан бирга 13.2 мм.\nHP қадоқда планшет билан бирга клавиатурани ҳам қўшиб беради. Унинг учун алоҳида пул тўланмайди. Планшетнинг юқори талқинида клавиатура алюминийдан ишланган.\nКлавиатура остки ёритиш тизимига эга ҳамда клавишлар оралиғи 1.5 мм.ни ташкил қилади, тачпад майдончаси ҳам кенг ва қулай.\nSpectre x2’нинг клавиатураси силлиқ, фойдаланишга ва тозалашга ҳам осон. Бу чинакам лаптопнинг клавиатурасини эслатади. HP бу гаджетида илғор U-шаклидаги металл шарнирдан фойдаланган. У 165 даражада букилади.\nSpectre x2'нинг стилус ручкаси, сенсор дисплейи, қулай жиҳатлари Windows 10 операцион тизимига хос функциялардан самарали фойдаланишга имкон беради. Ундан планшет ёки лаптоп режимида, бизнес, ишда ёки ҳордиқ чиқариш мақсадларида фойдаланиш мумкин.\nSpectre x2'нинг корпусида USB-C порти, 1та 3.5 мм.ли аудио туйнук, microSD бўлмаси мавжуд.\nWindows тўлақонли ишлаши учун гаджетнинг ички аппарат таъминоти мустаҳкам бўлиши керак. Жумладан, HP Spectre x2 девайсининг энг юқори талқини 7-авлод Intel Core i7 процессорига эга. Унинг частота тезлиги 2.4 Ггц.га тенг. Унга 8 гигабайтли тезкор (LPDDR3) ва 360 гигабайтли доимий хотира ўрнатилган. Шунингдек, планшет Intel Graphics HD 515 видео-картасига эга. Лаптопнинг Intel Core M процессорларига эга талқини самарали ишлашда Core i5 процессорларидан қолишмайди.\nПланшет Windows Hello камера тизими ва Intel Iris Pro graphics каби тизимга киришдан аввал биометрик текширувлардан ўтказувчи функцияларга эга.\nБошқа сезгир экранлар каби, бу планшетда ҳам ёрқин дисплейдан фойдаланилган. Spectre x2 диагонали 12.3 дюймли, атрофи ром билан ўралган экранга эга. Экран сиғими 3000 x 2000 пикселга тенг, яъни ҳар бир дюймда 293 та белги мавжуд. Худди шундай экранли Surface Pro эса 2736 x 1824 пикселли. x2’нинг Adobe RGB рангли гаммасининг қамрови бир оз паст -- 72% ни ташкил қилади.\nSpectre x2 аккумулятори тўлиқ қувват билан 8 соатгача ишлайди. Мисол учун, унинг рақиби бўлган Surface Pro 4 аккумулятори тўлиқ қувват билан 13 соатгача ишлайди. MacBook гаджетларида эса бу кўрсаткич 7 соат ва 5 минутни ташкил қилади.\nПланшетда 5 мегапикселли HP TrueVision HD олд камераси, 8 мегапикселли бош камера, Intel RealSense 3D R200 моделидаги ёрдамчи камераси ўрнатилган.\nHP жорий қилган яна бир муҳим жиҳат -- Spectre x2 2 та эмас, 4 та ташқи карнайларга эга. Улардан 2 таси клавиатурадан жой олган. Қўшимча 2 та карнай ташқи овозни кучайтиради.\nHP Spectre x2 алоқанинг Intel 802.11ac (2×2), Bluetooth 4.0, LTE тармоқларида ишлайди.\nШунча илғор жиҳатларга қарамасдан, жаҳоннинг энг илғор планшетлари билан кураша оладиган рақибларига қараганда арзон.\nHP Spectre x2'нинг энг арзони 799$ доллардан 999 АҚШ долларигача сотилади. Планшетнинг бу талқини 900 МГц.да ишлайдиган Intel Core M3-6Y30 процессори, 4 Гб тезкор ва 128 Гб доимий хотирага эга. Бу нарх ўз ичига бепул клавиатурани ҳам олади. Унинг рақиби бўлган Surface Pro 4 деярли 1000 долларга баҳоланган. Тўғри, Surface Pro 4 самарадорликда бу планшетдан кучлироқ.\nШунингдек, планшет имкониятларини янада оширувчи HP Active Pen учун 49$ доллар тўлаш керак бўлади.\nHP Spectre x2'нинг ўртача жиҳатларга эга версияси 1,1 ГГц частота тезлигига эга Intel Core M5-6Y54 процессори, 8 Гб оператив ҳамда 128 Гб доимий хотирага эга. Бу талқин 1.149$ доллардан сотилмоқда.\nЭски Intel Core M (1,1 ГГц) проуессорига, 8 Гб тезкор ва 256 Гб доимий хотирага эга МacBook эса 1.299$ доллардан сотилмоқда.\nSpectre x2 планшети Core i процессори, қулай ва текин клавиатураси билан, Шунингдек, планшет 4 та карнайи билан у Windows планшетлари орасида ягона. Қолаверса, HP компаниясининг гибрид планшетида RealSense қўшимча камерасининг татбиқ қилингани айни муддао. Ҳозирча, бу камера бир нечта илова ҳамда ўйинлар учун керак бўлса ҳам, кейинчалик имкониятлари кенгаяди.


Моддий кучнинг тўрт устуни 3 қисм — Dilkashradio.com\nМоддий кучнинг тўрт устуни 3 қисм\nАссалому алайкум. Бугун моддий кучнинг тўрт устунидан бири; қарз ҳақида гаплашамиз. Қарз жуда муаммоли масала эканини ҳамма билади. Қарз олишдан кўра қарз бериш яхшироқ. Нега бундай деяпти, дея ҳайрон бўлманг. Суҳбатимизнинг давомини тингласангиз бунинг сабабини билиб оласиз. Нима учун киши қарзга ботиб қолади? Истеъмол қилувчи бўлишга ундаш иқтисодий назариялардан биридир. Қарз беришга чақириқ, кишида ҳозиргидан кўра яхшироқ ва бадавлатроқ яшашга бўлган қизиқишни орттиради. Кейин эса қарзга бирор нарса сотиб олгингиз келади. Уйингизда турли қулайликларга тўла, тўлиқ ва ғам-қайғусиз яшагингиз келади. Бизда йиғиш ва ишлаб топишнинг икки йўли бор булар кирим ва қарз олишдир. Агар яшаш истакларингиз ойлик маошингиздан баланд бўлса, қарзга ботиб қолиш эҳтимолингиз кўпроқ бўлади.\nҚарз кишини худди ёқимли мусиқадай ўзига жалб этади ва силлиқ йўлни ваъда қилиб, тик ва тоғ-тошли йўлга бошлайди. Унинг ёқимли мусиқаси сизга силлиқ ва фаровон ҳаёт ваъда қилади. Қарз олиш, пул йиғишнинг акси. Баъзи эркаклар пул ишлаб топишга қизиқсалар баъзилар тўлашга қизиқадилар. Қарз олишнинг энг ёмон томони сиз уни қайтариб беришингиз керак. Пулни қарзга олиш осон бироқ, уни ортиғи билан қайтариб бериш машаққат. Қарз олиш билан биз ўзимизни бошқа одамдай кўрсатамиз. Маталлар китоби 13 боб 7 оятда шундай ёзилган: «Бир киши ўзини бойдай кўрсатади, бироқ ҳеч нарсаси йўқ, бошқаси камбағал кўринади-ю, аммо бойлиги кўп.» Қарз бизнинг ўзлигимизни бошқача қилиб кўрсатади. Биз вақтинча худди бойдай яшаймиз. Саробни биласизми? Қарз ҳам саробга ўхшайди.\nСароб каби қарз ҳам худди чанқоғимизни қондирадигандай кўринади, бизни шунга ишонтиради. Қарз олишга ўрганиб қолиш мумкин. Қарзни бир олсак, яна ва яна олгимиз келаверади, аммо уни қайтариш давомидаги асабийлашишларимиз, режаларимизнинг барбод бўлиши бизни қийнайди. Муқаддас Калом қарз олишни таъқиқламайди. Бироқ кўпгина оятларда қарздор бўлиб қолмасликка огоҳлантиришлар бор. Маталлар китоби 22 боб 7 оятда шундай ёзилган: «…қарз олувчи қарз берувчининг қулидир». Пул жамғариш ҳақида эса Каломда ёзилган ва буни қўллаб қувватлайди, қарз олиш ҳақида эса аксинча огоҳлантиради. Қарз бизни кўп нарсалардан маҳрум қилади. Масалан Худованд сизни бирор жойга кетишингизни истаса, сиз боролмайсиз. Қарзингиз ҳалал беради.\nТо қарзингизни узмагунингизча ўз ерингиздан кетолмайсиз. 2 Тимўтий 2 боб 4 оят шундай дейди: «Ҳарбий хизматдаги аскар қўмондонимни мамнун қилай, деб тирикчилик ишлари билан банд бўлмайди.» Қарз сизни қилишингиз керак бўлган ишларни қилишингиздан чеклайди. Қарз олаётган кишилар бу билан тарозининг бу палласига ўзининг, оиласининг соғлиғини қўяётганини билмайди. Агар моддий томондан қийинчиликсиз яшашни истасангиз , оз-оздан пул ишлаб топинг, оз-оздан жамғаринг ва пулингизни Худонинг иродасига кўра донолик билан ишлатинг, ўндан бирини беринг ва қарзсиз яшанг. Жуда оддий. Агар биз шу нарсаларга амал қилсак, бизга янги иш берилади. Қандай янги иш дейсизми – садоқатли иш бошқарувчи иши.


Моуриньо Швайнштайгер ҳақидаги фикрини ўзгартирди\n23:01 / 02.12.2016\n«Манчестер Юнайтед» бош мураббийи Жозе Моуриньо ҳалиям яримҳимоячи Бастиан Швайнштайгерни ўз режаларидан чиқариб ташламаганини маълум қилди.\n«Албатта, Швайнштайгер январда «МЮ» билан қолиши мумкин. Сенда жамоа билан шартнома бўлса, сен ўз келажагингни белгилашга ҳаққинг бўлади.\nБастиан бизга ёрдам бериши мумкин. У ҳам бошқа футболчилар каби кўпроқ вақт ўйнаши учун тинмасдан меҳнат қилиши лозим. Ёзда биз Швайнштайгерга келажаги учун бошқа бир қатор вариантларни таклиф қилдик. Бироқ у шундай шароитда бўлишига қарамай қолишга қарор қилди. У майдонга тушиш учун бор имкониятини ишга солмоқда. Менга бундай одамлар ёқади», – дея Моуриньонинг сўзларини келтиради Sky Sports.\nМавсум бошида Моуриньо Бастиан Швайнштайгерни ўринбосарлар жамоасига жўнатиб юборганди. Кейинроқ унга асосий таркиб билан ишлаш имконияти берилди. Швайнштайгер 30 ноябрда Англия лига кубоги 1/4 финал доирасидаги «Вест Ҳэм»га қарши учрашувда (4:1) захирадан майдонга тушиб, мавсумдаги биринчи учрашувини ўтказганди.\n23:10 / 18.03.2018\nБастиан Швайнштайгер хайрлашув ўйинини ўтказади\n21:07 / 27.01.2018


Қирғизистонда президентликка номзод устидан жиноий иш қўзғатилди\n10:45 / 05.09.2017\nҚирғиз республикаси миллий хавфсизлик давлат қўмитаси муваққат ҳукуматнинг собиқ аъзоси, мамлакат президентлиигига номзод Азимбек Бекназаровга нисбатан жиноий иш қўзғатди. У коррупцияда айбланаётган мухолифат етакчиси Омурбек Текебаев фойдасига ёлғон гувоҳлик берганликда айбланмоқда, деб хабар қилмоқда РИА Новости республика МХДҚ матбуот хизматига асосланган ҳолда.\nМухолифатдаги "Ата Мекен" партияси етакчиси, депутат Текебаев МХДҚ ходимлари томонидан февраль ойида Бишкек аэропортида, ЕХҲТнинг Венада бўлиб ўтган парламент ассамблеяси сессиясидан қайтганидан сўнг қўлга олинган эди. Бунга россиялик тадбиркор Леонид Маевскийнинг кўрсатмаси сабаб бўлди. Унинг таъкидлашича, Текебаев 2010 йилда Қирғизистон муваққат ҳукумати раиси ўринбосари бўлган вақтда мамлакатнинг энг йирик мобиль оператори "Альфа Телеком" ЁАЖ бошқарувига киритиш учун тадбиркордан 1 млн доллар миқдорида пора олган.\nСуднинг август ойида бўлиб ўтган мажлисида Бекназаров ва ўша вақтдаги ҳукуматнинг собиқ аъзолари Текебаев фойдасига кўрсатма беришган. Уларнинг айтишича, мухолифат етакчиси конституциявий ислоҳотлар масалаларига масъул бўлган ва хўжалик масалаларига аралашмаган. Кейинроқ, интернет тармоғида гўёки Бекназаровнинг суд вақтида ёлғон гапирганини тан олган аудиоёзувлари пайдо бўлди.\nАйни вақтда, МХДҚ Бош прокуратура топшириғи билан аудиоёзувни ўрганган.\n"Шу мақсадда фоноскопик аниқлаш тадқиқоти белгиланди. У Олмаотадаги мустақил экспертлик идораси томонидан ўтказилди. Якуний хулосага кўра, аудиоёзувдаги овоз Бекназаровга тегишлидир. Бунда монтаж ёки ўзгартириш аломатлари мавжуд эмас", — дейилади хабарда.\nШу муносабат билан жиноий иш қўзғатилиб, тергов бошланган.\nЭслатиб ўтамиз, ўтган ҳафтада Бекназаров Қирғизистон МСК томонидан президентликка номзод сифатида рўйхатдан ўтган эди. 15 октябрда республикада президентлик сайлови бўлиб ўтади.


Россияда 1-10 май узлуксиз дам олиш кунлари деб эълон қилинди - 23.04.2021, Sputnik Ўзбекистон\nЭпидемиологик вазиятнинг ёмонлашувини олдини олиш мақсадида Россияда 1-10 май узлуксиз дам олиш кунлари деб эълон қилинди. 23.04.2021, Sputnik Ўзбекистон\nТОШКЕНТ, 23 апр - Sputnik. Россия президенти Владимир Путин май ойининг бошида 10 кун дам олиш куни эълон қилди. Россия президенти Роспотребнадзор раиси Анна Попова билан учрашувдан сўнг ушбу қарорга келган. Попова хулосасига кўра, фуқаролар шаҳарлар орасида ёки шаҳар ва дала ҳовли орасида ортиқча ҳаракатланганда коронавирус тарқалиши ҳолатлари кўпайиши ва эпидемиологик вазият ёмонлашиши мумкин. Иш календарига кўра Россияда 2021 йилда 1-3 май ва 8-10 май кунлари расмий дам олиш кунлари деб белгиланган эди. Президент фармони имзоланганидан сўнг 1 - 10 май кунлари узлуксиз дам олиш кунлари бўлади.\n17:54 23.04.2021 (янгиланди: 18:05 23.04.2021)\n© Sputnik / Кирилл Каллиников / Фотобанкка ўтишОтдых горожан в парках Москвы\nЭпидемиологик вазиятнинг ёмонлашувини олдини олиш мақсадида Россияда 1-10 май узлуксиз дам олиш кунлари деб эълон қилинди.\nТОШКЕНТ, 23 апр - Sputnik. Россия президенти Владимир Путин май ойининг бошида 10 кун дам олиш куни эълон қилди. Россия президенти Роспотребнадзор раиси Анна Попова билан учрашувдан сўнг ушбу қарорга келган.\n"Агар сизнингча бу керак бўлса - майли шундай бўла қолсин. Бугун таалуқли фармонни имзолаймиз", - деди Путин.\nПопова хулосасига кўра, фуқаролар шаҳарлар орасида ёки шаҳар ва дала ҳовли орасида ортиқча ҳаракатланганда коронавирус тарқалиши ҳолатлари кўпайиши ва эпидемиологик вазият ёмонлашиши мумкин.\nИш календарига кўра Россияда 2021 йилда 1-3 май ва 8-10 май кунлари расмий дам олиш кунлари деб белгиланган эди. Президент фармони имзоланганидан сўнг 1 - 10 май кунлари узлуксиз дам олиш кунлари бўлади.


ЎзА - Ўзбекистон – Хитой ва жаҳон эркин иқтисодий зоналари\n24.01.2019 15:17:41 Чоп этиш версияси\nЎзбекистон – Хитой ва жаҳон эркин иқтисодий зоналари\nБугундан бошлаб мухбиримизнинг\n“Ўзбекистон - Хитой ва жаҳон эркин иқтисодий зоналари”\nдеб номланган туркум мақолаларини бериб борамиз.\nМазкур туркумнинг 1-қисми диққатингизга ҳавола этилмоқда.\n“Биз иқтисодиётимизга сармоя киритишга интиладиган инвесторлар учун ҳудудлар ва тармоқлар бўйича инвестиция лойиҳаларини пухта шакллантира олсак, бу масалада ижобий натижага эришиш мумкин.\nБу борада эркин иқтисодий зоналар ва кичик саноат зоналарида бизнес субъектларини жойлаштириш, уларга имтиёз ва преференциялар беришни ташкилий ва ҳуқуқий жиҳатдан тартибга солиш лозим“.\nЎзбекистон Республикаси Президентининг Олий Мажлисга Мурожаатномасидан\n28 декабрь 2018 й.\nЭркин иқтисодий зоналар бўйича жаҳон тажрибаси билан танишар экансан, эркинлик, мустақиллик, дахлсизлик нафақат давлатга, шахсга, инсонга айни бир пайтда, илғор технологиялар яратаётган интеллектуал доираларга, ишлаб чиқариш корхоналарига, бутун бир минтақалару меҳнат коллективларига ҳам сув ва ҳаводек зарур экан, деган хулосага келасан, киши.\nТаъкидлаш жоизки, Ўзбекистон Республикасида маълум бир минтақаларни ривожлантириш, ишни ташкил этишнинг ҳудудий мукаммал усулларини жорий этишга йўналтирилган “Эркин иқтисодий зоналар тўғрисида“ги қонун бундан қарийб 23 йил муқаддам, 1996 йил 25 апрелда қабул қилинган эди. Лекин у ўзининг жадал ривожланиш даври, вақти-соатини кутиб ётган эди, десак янглишмаймиз.\nЎзбекистон Президенти вазифасини бажарувчи Шавкат Мирзиёев 2017 йил 26 октябрь куни “Эркин иқтисодий зоналар фаолиятини фаоллаштириш ва кенгайтиришга доир қўшимча чора-тадбирлар тўғрисида“ги фармонга имзо чекди. Фаол тадбиркорлар ва ишбилармонлар ҳаракати Ўзбекистон Президентининг сайловолди дастурида ҳам қайд қилинган эди. Унда мамлакатимизда юқори технологияли янги ишлаб чиқариш қувватларини ташкил этиш, замонавий саноат маҳсулотларини яратишни жадаллаштириш шу кундаги устувор вазифалардан бири, деб белгиланди.\nШу пайтда инновацион лойиҳаларни муваффақиятли амалга оширишга имкон берувчи янги эркин иқтисодий зоналарни ташкил этиш масаласи қўйилиб: Навоий, Жиззах, Қўқон, Ургут ва Ғиждувон шаҳар ва туманларида бундай зоналар ташкил этиш режалаштирилди.\nБу ишлар айниқса, сўнгги йилларида изчиллик билан давом эттирилмоқда. 2018 йил – Фаол тадбиркорлик, инновацион ғоялар ва технологияларни қўллаб-қувватлаш йили, 2019 йил – Фаол инвестициялар ва ижтимоий ривожланиш йили, деб эълон қилинди.\nТаъкидлаш жоиз-ки, Ўзбекистон чуқур ижтимоий-иқтисодий ўзгариш ва ислоҳотларга жуда ҳам муҳтож. Орқада қолиб кетдик, деб айтолмаймизу лекин шундай имкониятларга эга бўла туриб, илгарилаб ҳам кетганимиз йўқ. Ўзбекистон Республикасининг стратегик ривожланиш дастурида қайд қилинганидек, олдинда машаққатли меҳнат, кураш, олға, янгиликка қараб интилиш, аҳоли турмуш шароитини кўтариш, уларга сўзсиз эришиш каби ниҳоятда масъулиятли муаммою масалалар турибди. Бунинг учун эса катта иқтисодий омиллар ва уларни ишга тушириб юборадиган механизмлар даркор. Ана шулардан бири – эркин иқтисодий зоналардир.\nЭркин иқтисодий зона, айрим ҳолларда, алоҳида ёки махсус иқтисодий зона (special economic zone) - ЭИЗ, бу – давлатнинг жадал ривожланишга мўлжалланган, бошқа минтақаларига нисбатан алоҳида юридик статусига эга бўлган чегараланган ҳудудидир. Мазкур минтақа ўз (миллий) ёки хорижий тадбиркорлар учун солиқ, божхона божи бўйича ва бошқа имтиёзларга эга бўлади. Бундай зоналарни ташкил қилишдан асосий мақсад давлатнинг, алоҳида минтақа ёки соҳаларнинг ижтимоий-иқтисодий ривожланишида муаммо бўлиб турган масалаларни ҳал қилишдан иборатдир.\nЭркин иқтисодий зоналар ташкил этилгач катта капитал эгалари, тараққий қилган давлатлар хомашёга бой, ишчи кучи арзон бўлган мамлакатларга инвестициялар кирита бошлади. Таъкидлаш жоизки, инвестициялар умуман мамлакатга эмас, балки конкрет бир минтақага, маълум бир мақсадда, аниқ бир маҳсулот ишлаб чиқариш ёки хизмат турини яратиш мақсадида киритилди.\nШу йўл билан мамлакатга нафақат катта маблағ, балки юқори технологиялар, замонавий машина, модуль ва дастгоҳлар, малакали мутахассислар кириб келади, янги иш жойлари яратилади, хорижга экспорт қилинадиган маҳсулотлар, импорт ўрнини босадиган товарлар ишлаб чиқарила бошланади.\nЭркин иқтисодий зоналар шунингдек, ишни самарали ташкил қилиш, уни бошқаришнинг янги прогрессив усулларини синовдан ўтказиш мақсадида, ишчи корхоналарини хомашё базасига яқинлаштириш, импорт ва экспорт қилиш, божхоналарда тўланадиган бож харажатларини камайтириш, маъмурий тўсиқларни олиб ташлаш, пировард натижада минтақани ривожлантириш ва аҳоли турмуш даражасини кўтаришга хизмат қила бошлайди.\nШартнома асосида керакли ҳужжатларни имзолаган компаниялар учун давлат божини тўлашда катта имтиёзлар берилди ёки бож солиғидан умуман озод этилади. Шартномага имзо чеккан давлатлар ҳудудида ҳам уларнинг моллари бож тўлашдан озод қилинади. Бир сўз билан айтганда ишбилармон, тадбиркор, бизнесменлар учун, конкрет бир минтақанинг иқтисодий-ижтимоий тараққиёти йўлида фавқулодда бир қулай бўлган шароитлар яратилмоқда.\nЭркин иқтисодий зоналар деган тушунча асли Хитойдан тарқалганлиги маълум. Янги Хитой иқтисодиётининг меъмори, деб тан олинган Дэн Сяопин бундан 40 йиллар муқаддам эркин иқтисодий зоналар ташкил қилишдаги ўз ташаббусини аввал “экспорт зонаси” деб атаган экан, лекин бу термин мазмун жиҳатидан торлигини сезиб уни “махсус иқтисодий зона” деб номлайди. Ва мана, ҳозир Хитойда Шэньчжэнь, Чжухай, Шаньтоу, Сямэнь, Хайнань, Кашгар каби 10 га яқин шаҳар, орол ва минтақаларда, шунингдек, дунёнинг кўплаб бошқа давлатларида ҳам эркин иқтисодий зоналар фаолият юритмоқда.\nХитой халқи, унинг раҳбарияти ва жамияти олдида Хитойнинг ўзига хос бўлган спецификаси сингдирилган, ташқи дунёга очиқ, социалистик бозор иқтисодиётини қуриш масаласи турибди. 1978 йили Дэн Сяопин томонидан бошланган бу сиёсат бугун янада ривож топмоқда. Хитой қайси йўлдан бораяпти капитализм йўлиданми ёки социализм йўлиданми, деб берган саволларга: “Мушукнинг рангги қанақа бўлиши муҳим эмас, муҳими у сичқонни тутиши лозим”, деб жавоб берган эди Дэн Сяопин. Мана Хитой бу йўлдан бориб дунё бозорини ўзининг маҳсулотлари: кийим-кечаги, электроникаси, маиший товарлари, машиналари, ҳатто болалар ўйинчоқларигача тўлдириб ташлади.\nБир авлод умри деган тарихан қисқа муддат ичида Хитой сиёсий, маънавий, иқтисодий таназзулдан чиқиб мустаҳкам оёққа турди, қудратли иқтисодиётини шакллантирди, катта суръатлар билан ривожланиб бормоқда, “дунё фабрикаси” деган фахрий ном олди, бу муваффақиятни бугун бутун дунё эътироф этмоқда.\n1980 йилнинг ўзида Хитойда бир типдаги 4 та эркин иқтисодий зона ташкил этилган эди. Бундан асосий мақсад авваламбор, давлатнинг инновация соҳасидаги сиёсатини пухта синаб кўриш, уни жиддий тест-синовларидан ўтказиш, яхши натижаларга эришгандан кейин эса Хитойнинг бошқа ҳудудларида ҳам уларни татбиқ этиш эди. Мазкур зоналар даставвал Шенжен, Чжухай, Шаньтоу (Гуандун провинцияси) ва Ксиамене (Фуджиан провинцияси)да ташкил этилди.\nУч йилдан кейин, ҳисоблаб кўрилганда, эркин иқтисодий зоналарнинг мамлакатга келтирган инвестициясининг ўзи 1 миллиард 200 миллион долларни ташкил қилганлиги маълум бўлди. Ўтган асрнинг 80-йилларида бу жуда катта маблағ эди.\nЭркин иқтисодий зоналар ҳозир дунё бўйлаб ривожланиб бораяпти. Россия оммавий ахборот воситаларининг берган маълумотига қараганда эркин иқтисодий зоналарнинг Россия Федерациясида ривожланиши 2005 йил 22 июлда “Особые экономические зоны” тўғрисидаги Федерал қонун қабул қилинганидан кейин бошланган. Ҳозир Россияда алоҳида ЭИЗлардан 10 га яқини ишлаб турибди, 16 таси ташкил этилмоқда. Улардан “Долина Алтая” ЭИЗси хусусий бўлса, “Байкальская гавань” билан “Амуро-Хингинская” ЭИЗ давлат-хусусий иқтисодий зоналаридир. Москвада “Зеленоград”, Москва вилоятида “Дубна” давлат эркин иқтисодий зоналари ташкил этилган. Санкт-Петербург билан Хабаровск ўлкасида 3 тадан ЭИЗ ишлаб турибди. Чеченистон билан Чукоткада ҳам ЭИЗлар ташкил қилишга киришилди. Қайд этиш лозим, Россияда айни бир пайтда, ўзини оқламаётган ЭИЗлар ҳам мавжудлиги айтилмоқда.\n2006 йилдан 2016 йилга қадар Россияда жами 30 га яқин алоҳида иқтисодий зона ташкил этилди, бу мақсадда Федерал бюджетдан 122 миллиард рубль маблағ ажратилди.\nСиз, мухбиримизнинг “Ўзбекистон – Хитой ва жаҳон эркин иқтисодий зоналари” деб номланган туркум мақолаларининг 1-қисми билан танишдингиз.\nМазкур туркумнинг 2-қисмини эртага диққатингизга ҳавола этамиз.


"Навбаҳор" етакчиларининг жамоадан кетгани ростми?\n29 июль, 2019, 20:36 2212\nУлар "Бухоро"га қарши ўйинда иштирок этишади.\nСўнгги пайтларда "Навбаҳор" атрофида турли миш-мишлар урчиди. Жумладан, жамоа етакчилари Азим Аҳмедов ва Иван Соловьёвларнинг жамоадан кетгани ҳақида.\nКлуб матбуот хизмати тарқатган хабарга кўра ушбу икки футболчининг Сoca Cola Суперлига 14-туридан ўрин олган “Навбаҳор” – “Қизилқум” жамоалари ўртасидаги баҳсда иштирок этмагани сабаби улар ҳисобидаги сариқ карточкалари тўрттага етган.\nБироқ, миш-мишлар ҳеч қандай асосга эга эмас. Азим Аҳмедов ва Иван Соловьёв "Навбаҳор" билан бирга Тошкентга жўнаб кетишди. “Лочинлар” эртага Бухорога йўл олишади.\nЭслатиб ўтамиз, “Бухоро” – “Навбаҳор” баҳси 31 июль куни соат 20:00да старт олади.\nDayan Jurjivich (Babayan 2) kelganidan kegin Navbahor futbolchilari boshqa klublarga utishni rejalayotgani bu taniy xol. Kancheliskiy uzi yaxshi edi Tug'ri 3 o'rinda edi ketganida qabul qilib olganidayam 3 o'rinda edi o'zgarish bo'lmadi deganlar xato qiladi Navbahorni o'yini Kancheliskiy qo'l ostida ancha shakillandi yevropa xavosi sezildi klubda palapartish tepvorishlar yo'qoldi tartib paydo bo'ldi tooooo Dayan Jurjivich kelgunicha Navbahor Qizilqum uyinida man 16 O'rinda yurgan paytdagi Navbahorni ko'rdim Qisqasi bir amallab vodiyni sal futbol uynab turgan klubiniyam sindirishdi bu ketishda yaqinda Super ligani nomi Poytaxt ligaga o'zgaradi va faqat Poytaxt klublari o'ynaydi viloyatlar Bo'kis bilan shug'illanadi :)\nXayronman nimaga narmalni transfer qilmadi navbahor xama klubla qatori\nXamma klublar qatori demeng aka Nasaf transfer qimadi wu sastavda uynadi surxonga qarshi .Bizga uzi\n4 ligyoner kerekmassss\n1 Ruziqul bolsa bass\nЭХ ШУ ХАМ ХАБАРМИ ХЕЧ КАЕРГА КЕТМАЙДИ БУ БОЛЛАР\nХурматли навбахор мухлислари хеч качон сизлар хафа булмангизлар бу харом тамок футболчилар узини хурматини узини обрусини уйламайди сал уларга бошкаи клуб купрок пул таъклиф килса клубини ташлаб кочади унака футболчиларга оллох лаънати ёгилсин борган клубини обод килмасин ОМИН(сурхон мухлиси)\nАзим Аҳмедовнинг "Пахтакор"га қайтиши борасидаги хабарга ойдинлик киритилди. У Тошкентга нега келганди?\n"Навбаҳор" футболчиси "Пахтакор"га ўтмоқдами?


«Узумзор» салати - романтика оқшом дастурхонига\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари «Узумзор» салати - романтика оқшом дастурхонига\t16:24, 10 октябрь 2016\tЗарур масаллиқлар: 300 гр. қайнатилган товуқ гўшти, 150 грамддан қаттиқ пишлоқ, узум ва ёнғоқ, 3 дона қайнатилган тухум, майонез, туз.\nТайёрланиши: 1. Қайнатилган товуқ гўштини сомонча шаклида майдалаб тўғранг-да, стаканга солинг. Устидан озгина майонез соласиз.\n2. Тухумни ҳам майдалаб тўғраб, салат устига солиб, яна майонездан «панжара» тортинг. Ёнғоқ мағзини қуруқ товада қовуриб олиб, майдалаб салат устидан сепасиз.\n3. Қаттиқ пишлоқни қирғичдан ўтказиб, қўшинг. Салат юзини узум доналари билан безаб, идиши билан ярим соатга музлаткичга қўйинг.\nТайёрланиш вақти: 15 дақиқа


Самарқанд вилояти Самарқанд туманида фермер хўжалиги раҳбари бошчилигидаги гуруҳ 4 гектар ерни 28 минг АҚШ долларига сотаётганда ушланган. Бу ҳақда вилоят прокуратураси ахборот хизмати хабар бермоқда.\nМаълум қилинишича, Самарқанд туманида яшовчи фермер Н.Ҳ. ўзининг танишлари Ш.А. ва ММТП раҳбари Ф.Х. билан жиноий тил бириктириб, Ф.А.га, ўзи раҳбар бўлган фермер хўжалиги еридан 4 гектар ер майдонини ажратиб беришларини ваъда қилган. Сўнг унинг ишончига кириб, туман ҳокимиятида ишловчи мансабдор танишларини манфаатдор қилишини айтиб, уни пора беришга далолатчилик қилиб, 28 минг доллар миқдоридаги пулларни фирибгарлик йўли билан ўз хизмат хонасида олган вақтида ашёвий далиллар билан ушланган.\nҚайд этилишича, мазкур ҳолат юзасидан 2021 йил 29 май куни Жиноят кодексининг 168-моддаси 4-қисми «а» банди ва 28,211-моддаси 3-қисми «а» банди билан жиноий иш қўзғатилиб, дастлабки тергов ҳаракатлари олиб борилмоқда.\nТаъкидланишича, 2021 йил 31 май куни вилоят ҳокими Эркинжон Турдимов, вилоят прокурори Равшан Машарипов, ДХХ вилоят бошқармаси бошлиғи Абдуғофур Аҳмедов бошчилигида коррупцияга қарши курашиш бўйича вилоят идоралараро комиссиясининг сайёр тартибдаги йиғилиши ўтказилган. Унда Самарқанд тумани фуқароси томонидан содир этилган жиноят ҳокимлик, жамоатчилик ва комиссия аъзоларининг иштирокида муҳокама қилиниб, тегишли чора-тадбирлар белгилаб олинган.


Сиз шу ердасиз: Бош саҳифа 2016 йил 2016 йил 3-сон Хотирани мустаҳкамлаймиз\nФикрни жамлолмаслик ёки бирор нарсани қаергадир қўйиб, кейин тополмаслик кўпчиликка таниш ҳолат. Лекин, одатда, бунга кўп ҳам эътибор беравермаймиз. Бу эса ёшимиз ўтгани сари хотира билан боғлиқ муаммони чуқурлаштириши ҳеч гап эмас. Шундай экан, келинг, бу “носозлик”ни тузатишга ҳаракат қиламиз.\nХотира ва диққатни жамлашга ёрдам берувчи бир қанча усуллар бор. Уларни ётган ҳолда, яъни уйқудан уйғонгач, турмасдан бажарган маъқул. Машқларга 7–10 дақиқа вақтингиз кетади, холос.\nАлифбодаги ҳарфларни кетма-кетликда айтиб чиқинг. Уларнинг ҳар бирига бирор сўз топинг. Мисол учун, а – айиқ, б – бодринг. Борди-ю, бирор ҳарфга сўз топиш учун 15 сониядан кўпроқ вақт кетганини сезсангиз, бу ҳарфни ташлаб кетинг ва кейингисига ўтинг.\nТескари саноқ: имкон қадар тезкорлик билан 100 дан 1 гача сананг.\nЭнди 20 та озиқ-овқат маҳсулотларини сананг (нон, бодринг, котлет, балиқ). Бир ҳарф билан бошланадиган 20 та сўз топинг ва уларни ҳам рақамланг 1 – телефон, 2 – тоғора, 3 – танга. Исталган чет тилида 20 гача сананг.\n1. Тонгда тиш ювганда, оғизни узоқроқ – 5–10 дақиқа чайинг. Олимларнинг таъкидлашича, бу марказий асаб тизимига ижобий таъсир қилар экан.\n2. Қуритилган мевалар, газ печида пиширилган картошка ёки олма, димланган сабзи, шунингдек, творог ҳамда пишлоқ истеъмол қилиш мия фаолияти яхшиланишига ёрдам беради. Шунингдек, ҳар куни ейилган бир бўлак қора шоколад, зайтун ёғи аралаштирилган салатлар, бир ҳовуч кунгабоқар пистаси, ёнғоқ ҳам фойдали. Бу маҳсулотларни овқатланишлар орасидаги тамадди пайтида ейиш мумкин. Шунингдек, мабодо тушлик қилишга улгурмаган бўлсангиз ҳам улар сизга қўл келади.\n3. Хотирани мустаҳкамлашда занжабилли дамлама ҳам ёрдам беради: 10 гр. занжабилга 250 мл. қайнаган сув қуйилади. Ялпиз ёки лимонўтнинг бир неча баргини солиш ҳам мумкин. Бу ичимликни кунига 1–2 пиёла ичиш кифоя.\n4. Шеър ёдлаш, чет тилларини ўрганиш ва бошқотирмалар ечиш ҳам самаралидир.\nМанбалар асосида Акбаршоҳ Расулов тайёрлади.\n2017 йил 3 июлда эълон қилинган 307 марта кўрилган


Путин учун 3 минг рубль атаган болакай эвазига президентдан ўзи кутмаган совға олди\n19:27 / 01.07.2016\nРоссиянинг Ингушетия Республикасида яшовчи 10 яшар Ислом Гатиев мамлакатга иқтисодий ёрдам кўрсатиш мақсадида ўзи йиғиб қўйган 3 минг рублни Владимир Путин қабулхонасига жўнатди. Бу ҳақда Ингушетия Республикаси ҳукумати матбуот хизмати хабар бермоқда.\nИслом президентга апрель ойида бўлиб ўтган “тўғридан-тўғри мулоқот” чоғидан кейин мактуб ёзишга қарор қилди. У мамлакатдаги кризиснинг олдини олиш учун Путинга ўзи йиққан 3 минг рублни тақдим этмоқчи бўлди.\nРеспублика ҳукумати матбуот-хизматининг маълум қилишича, Россия президенти мактубга эътибор қаратган ва ўз шахсий имзоси билан фотосуратини жўнатган.\nБолакайнинг пуллари қайтарилган ва унга қўшиб планшет ва вилосипед совға қилинган.


КХДР ОАВларида 20 кундан бери илк бор Ким Чен Иннинг суратлари пайдо бўлди - Daryo\n10:19, 02.05.2020 66867\nШимолий Кореяда ҳукмрон Меҳнат партиясининг матбуот органи бўлган Rodong Sinmun газетаси КХДР раҳбари Ким Чен Иннинг ўғит заводи очилишида тушган фотосуратларини эълон қилди. Ким Чен Ин суратларини КХДР Марказий телеграф агентлиги ҳам эълон қилган.\nФотосуратларда Шимолий Корея раҳбари соғлом кўринишда бўлиб, фотосуратчиларга табассум қилган.\nЖанубий Кореянинг Yonhap агентлиги Шимолий Корея раҳбари 20 кундан бери биринчи марта жамоатчилик олдида пайдо бўлганини қайд этди. Апрель ойида CNN телеканали Ким Чен Иннинг юраги операция қилингани ва соғлиғи ёмонлашгани ҳақида хабар берганди.\nТелеканалда Чен Ин сўнгги марта 11 апрель куни оммага кўриниш бергани, шунингдек, у Ким Ир Сен туғилганига 108 йил тўлиши муносабати билан 15 апрелдаги маросимни ўтказиб юборгани таъкидланган. Япониянинг Shukan Gendai нашри у операциядан кейин оғир аҳволда эканини ёзган.\nМавзуга доир: «Асабийлашганидан шифокорнинг қўллари қалтирар эди». Ким Чен Инда ўтказилган жарроҳлик тафсилотлари маълум қилинди\nШундан сўнг хориждаги бир қатор ОАВда Шимолий Корея етакчисининг соғлиғи хавф остида экани ҳақидаги хабарлар тарқалишига сабаб бўлган. Daily NK, шунингдек, CNN телеканали ва Япониянинг Shukan Gendai журнали ўз янгиликларида исмини ошкор этмаган манбаларга таянмоқда. Хитой, АҚШ ва Россия Шимолий Корея етакчисининг вафот этган тўғрисидаги хабарларни рад этганди.\n25 апрель куни кечаси Хитойнинг Weibo ижтимоий тармоғида Гонконгнинг HKSTV телевидениеси директори ўринбосари номидан Ким Чен Иннинг ўлгани ҳақидаги хабар пайдо бўлган. Аммо КХДРнинг хорижий давлатлар билан маданий алоқалар бўйича махсус вакили Алехандро Као де Бенос бу маълумотни рад этган.\nКХДР марказий газетаси Rodong Sinmun, шунингдек, мамлакат марказий радиосида эса Ким Чен Иннинг ўлими тўғрисидаги хабарлар фонида унинг номидан баёнот эълон қилинди. Унда Самчжиён шаҳрида сўнгги йилларда олиб борилаётган қурилиш ишларида меҳнат қилаётган ишчиларга миннатдорчилик билдирган. Бироқ баёнот қачон берилгани ва ҳозирда Ким Чен Ин қаерда эканлигига ойдинлик киритилмаган.\nМаълумотларга кўра, Шимолий Кореяда 2019 йилдан буён ҳокимиятни топшириш учун фавқулодда режа тайёрланмоқда. Мамлакат тепасига амалдаги раҳбар Ким Чен Иннинг ўрнига унинг синглиси Ким Ё Чжон келиши мумкин.\nПхеньянда аҳоли ваҳимага тушгани ҳақидаги хабарлар рад этилди\n20:00, 09.11.2021 78031\n16:37, 03.11.2021 65731\n08:57, 13.11.2021 78007\n06:26 Бугун 1972\n00:11 Бугун 9221\n23:53, 28.11.2021 10185\n23:33, 28.11.2021 10536\n20:20, 27.11.2021 87729\n07:08, 27.11.2021 85977\n15:32, 27.11.2021 68625\n08:35, 28.11.2021 49993


Бугунги кунда кўплаб ўрта ёшли еркаклар, баъзида еса ёшлар ҳам жинсий қувват билан боғлиқ муаммоларга дуч келишмоқда. Шифокорга боришдан ийманиб, еркаклар шубҳали дорилар, сунъий препаратларга мурожат қилишлари мумкин.\nСинтетик воситалар фақат битта афзалликка ега: улар дарҳол натижа беради. Мисол учун, таниқли Виагра ярим соатдан кейин таъсир қила бошлайди ва ўз таъсирини 5 соат давомида сақлаб қолади. Бироқ, муаммонинг табиий йечимлари ҳам мавжуд, улар узоқ муддатли таъсирга ега ва умумий саломатликка ижобий таъсир кўрсатади.\nЖинсий қувватни ошириш учун машқлар\nБундай машқлар кичик чаноқ аъзоларида қон айланишини кучайтириш ва потенция мушакларини чиниқтиришга қаратилган бўлади. Уларни бажариш кўп вақт талаб қилмайди, натижалар еса биринчи ҳафтадан кейиноқ сезила бошлайди.\nЕрекция номал бўлиши учун соғлом юрак-томир тизими керак. Қон айланиши сифатининг тестостерон даражаси, шунингдек, мояклар ва мия соғлиғига қанчалик таъсир қилиши ҳақида батафсил тўхталиш шарт емас.\nБир нарсани таъкидлаш кифоя: кардиозўриқишлар — жинсий қувватни оширишнинг ажойиб усули. Аероб машқлар билан еректил дисфункция ҳатто даволанар екан, олдини олиш ҳеч гап емас.\nОддий қоида: юрак учун фойдали бўлган машғулотлар потенция учун ҳам фойдали бўлади.\nШунинг учун кардио машғулотлар учун кунига камида 30-40 дақиқа ажратиш тавсия етилади. Югуриш, сузиш, теннис ўйнаш (камида стол тенниси) ёки бир нечта бекатни пиёда босиб ўтиш айни муддао.\nБу машқлар ҳақида кўпчилик ешитган бўлиши керак, аммо улар кўпинча фақат аёллар учун тавсия етилади. Камида бир неча еркаклар бу машқларни мунтазам бажарганда унинг фойдасини сезишганини айтган.\nХусусан унинг фойдали таъсирлари қуйидагилардан иборат:\n• Ерекцияни яхшилаш;\n• Оргазм интенсивлигини ошириш;\n• Ерта бўшалишни олдини олиш.\nОвқатланиш бутун организмнинг фаолиятида асосий рол ўйнайди. Озиқ-овқат ўз таркибида организм учун барча муҳим моддалар, айниқса, жинсий қувватни оширувчи витаминлар ва минераллар сақлаши керак. Уларнинг асосийлари рух, селен, Б гуруҳи, Е ва C витаминларидир. Ҳар куни бу моддаларни суткалик еҳтиёж миқдорида истеъмол қилиш умумий саломатлик ўз жойида бўлишига кўмаклашади.\nСаримсоқ, қалампир ва банан\nБаъзи бир мева ва сабзавотлар потенцияга таъсири жиҳатидан сеҳрли хусусиятга ега. Кардио машқлари каби, улар қон айланишини яхшилайди. ҲеалтҳЛине Америка тиббиёт манбаи қуйидагиларни кўпроқ истеъмол қилишни тавсия қилади:\n1. Пиёз ва саримсоқ (агар уларнинг ўзига хос ҳидига кўз юмиш имкони бўлса). Улар қон айланишини рағбатлантиради.\n2. Банан. Ўзида кўп миқдори калий сақлайди, бу микроелемент қон босимини меъёрлаштиради ва либидони кучайтиради.\n3. Аччиқ қалампир, шу жумладан чили. Ушбу маҳсулот ҳам қон айланишини яхшилайди ва гипертония билан курашишда ёрдам беради.\nХюстонда Техас қошидаги Илмий Соғлиқни сақлаш Маркази тадқиқотчилари ўтказган изланиш натижаси кунига 2-3 финжон қаҳва истеъмол қиладиган еркаклар кофеинни ҳуш кўрмайдиганларга нисбатан еректил дисфункциядан камроқ шикоят қилишларини аниқлади.\nЧуқурроқ ўрганишлар шуни кўрсатдики, кофеин жинсий функцияга Виагра каби таъсир кўрсатар екан: уни истеъмол қилишда томирлар кенгаяди ва қон оқими кучаяди. Бу икки елемент кучли ерекциянинг калити саналади.\nБ гуруҳ витаминлари ва Омега-3\nОмега-3 ёғ кислоталари қон айланишини яхшилашга ёрдам беради. Бундай моддалар лосос, тунец, авокадо, зайтун ёғида мавжуд.\nВитамин Б1 нерв сигнлалларини миядан организмнинг турли қисмларига, жумладан олатга ўтиши яхшилайди. Бу витамин йерёнғоқ ва ловия таркибида йетарлича миқдорда мавжуд.\nБ гуруҳи витаминларининг бутун спектри товуқ тухумида сақланади. Б-комплект гормон даражасини мувозанатлаштиради, стресснинг салбий оқибатларини камайтиради ва натижада ерекцияни янада барқарор қилади.\nАлбатта, жинсий қувватни уй шароитида кучайтириш мумкин ва бунинг бир нечта йўллари мавжуд. Шундай бўлса-да, аввало мутахассис билан маслаҳатлашиш ва биринчи навбатда у тавсия етган усулларни қўллаш мақсадга мувофиқдир.\nСемизлик нафақат тестостерон даражасини пасайтиради, балки аёллар жинсий гормони — естроген даражасини оширади ҳам. Бу еса еректил дисфункцияга олиб келади, еркакларнинг умумий саломатлигини ёмонлаштиради. Бундан ташқари, ортиқча вазн юрак-томир касалликлари ва қандли диабет ривожланишига ҳисса қўшиши мумкин.\nСтресс, узоқ муддатли депрессиялар ва сиқилишлардан қочиш зарур. Организм муайян ташвиш ёки стрессга дуч келганида, жинсий функция заифлашади. Бундай ҳолат уруғлантиришнинг қадимий механизмига боғлиқ бўлиб, у кейинги авлод енг қулай шароитда туғилиши зарурлиги учун жавобгардир.\nЖинсий функция ва майл еркак жинсий гормони — тестостерон даражаси билан бевосита боғлиқ. Еркак организмида тестостероннинг пасайиши потенция ва жинсий имкониятларнинг заифлашувига сабаб бўлади. Бу, айниқса, ўрта ва катта ёшдаги еркакларга тегишлидир, чунки 25 ёшдан кейин тестостерон даражаси йилига тахминан 1-1,5% га камая бошлайди.\nСтресс — ерекциянинг асосий душманларидан бири. У юрак ритмининг бузилиши, қон босими ошишига олиб келади, руҳий тушкунликни оширади. Бу психофизиологик «коктейл» жинсий майлга жиддий зарар йетказади ва бошқа соҳалардаги самарадорликни ҳам пасайтиради.\nЙечим: салбий психологик стресс таъсирини камайтириш йўлларини топиш. Ёга, бокс халтасини бор куч билан уриш, психотерапия, дилкаш инсон билан суҳбатлашиш — вариантлар жуда кўп.\nЁмон одатлардан воз кечиш\nЕркак сигарет ва алкоголли ичимликлардан таскин топмаслиги керак. Акс ҳолда томир спазмлари юзага келиб, ерекция янада ёмонлашиши мумкин. Биргина зарарли одатлардан халос бўлишнинг ўзи еркакларнинг жинсий қувватини сезиларли даражада яхшилашга қодир.\nҒира-шира ёруғлик ва қоронғуликда инсон организмни мелатонин гормонини ишлаб чиқара бошлайди. Бу гормон тинчланиш ва уйқуга кетишга ёрдам беради, бироқ айни пайтда еркак либидосини ҳам заифлаштиради.\nМелатонин камроқ бўлса, жинсий майл ҳам кучлироқ, ерекция яхшироқ бўлади. Шу туфайли кундузи йетарли даражада қуёш нурларидан баҳраманд бўлиш, яқинликни ёруғлик меъёрда бўлган шароитда амалга ошириш таъсирини синаб кўриш керак.\nДори воситаларини қўллаш енг оммабоп, лекин потенцияни яхшилаш учун ҳар доим ҳам хавфсиз ва самарали саналмайдиган усулдир. Препаратларнинг аксарияти кумулятив таъсирга ега емас ва улар фавқулодда тиббий ёрдам учун мўлжалланган бўлади. Бундан ташқари, керакли дори воситасини танлаш учун муаммонинг сабабини билиш муҳимдир.\nМасалан, еректил дисфункция асосида гормонал бузилишлар ёца, даволаш гормонларни меъёрлаштиришга йўналтирилиши керак. Агар муаммо томирларнинг атеросклерози туфайли юзага келса, унда ҳеч бўлмаганда жинсий алоқа вақтида уларнинг кенгайишига қаратилган чоралар қўллаш керак.\n• Бир қатор воситалар, жумладан БФҚлар — кўп ойлар давомида қабул қилиб борилиши керак, улар потенцияга бевосита таъсир қилмайди, балки унинг қайтишига кўмаклашади.\n• Силденафил ёки тадалафил асосли бошқа препаратлар, шунингдек, кўп миқдорда инъйекция ва малҳалмар еректил дисфункциянинг қон томирлар билан боғлиқ сабабларига таъсир қилади ва уни қисқа муддатга тиклашга мўлжалланган.\nҲар бир инсонга тиббий банка қўйиш амалиёти таниш, бу муолажа қўллаш соҳасига қон келишини кучайтиради. Олат функциясини қисқа муддатга тиклаш учун мўлжалланган кўплаб қурилмалар айнан шу тарзда ишлайди.\nВакуум терапия потенция пасайишида беморнинг ҳар бир жинсий алоқадан олдин мустақил равишда амалга оширадиган бир муддатли ёки доимий физиотерапевтик муолажа саналади. Махсус қурилма жинсий олат атрофида манфий босим ҳосил қилади, натижада бу соҳага қон келиши кучайиб, ерекция содир бўлади. Ушбу ёндашув муаммони узоқ муддатга ҳал қилмайди, у дори-дармонларга сезувчанлиги бўлмаган баъзи беморларга ёрдам бериши мумкин.\nАкустик тўлқинларнинг тирик тўқималарда регенератив жараёнларни рағбатлантириш қобилиятига асосланган урология соҳасида инновацион ёндашув. ЗТТ сеанслари олат соҳасида янги қон томирларни шакллантиришга ёрдам беради. Бунинг натижасида ҳатто периферик қон таъминоти муаммолари мавжуд бўлганда ҳам (кўпинча юрак касалликлари ва қандли диабетдан азият чекадиган беморларда кузатилади) потенция бир неча ҳафта ичида тикланади.\nУсул деярли ҳеч қандай қарши кўрсатмаларга ега емас ва турли ёшдаги беморларда қўшимча дори воситаларисиз узоқ муддатли натижага еришиш имконини беради.\nЖинсий қувватнинг пасайиши, албатта, еркак учун стрессдир. Бироқ, бу ҳолатни фожиали деб ҳисоблаб бўлмайди: шифокорлар фикрига кўра, бундай муаммонинг тузатиб бўлмайдиган шакллари деярли учрамайди. Еректил дисфункция белгилари кузатилса, шифокорга ташрифини ортга сурмаслик тавсия етилади. Даволаш қанчалик тез бошланса, жинсий ҳаёт қувончи шунчалик ертароқ қайтади.


АҚШда шаҳар кимошди савдосида сотилди\n28 январ 2021, Тошкент вақти: 05:01\nапрел 06, 2012\nАҚШнинг Вайоминг штатидаги Бафорд шаҳарчаси кимошди савдосида 900 минг долларга сотилди.\nШаҳарчани Ветнамнинг Хо Ши Мин шаҳрида яшовчи фуқаролардан бири сотиб олган.\nБафордда яшаган ягона одам Дон Саммос узоқ йиллар шаҳарча мулкини бошқариб келган. Шаҳарнинг янги хўжайини уч хонали уй, гараж, омборхона, ёнилғи қуйш шаҳобчаси, дўконча ва 1905 йилда қурилган мактаб биноси ҳамда АҚШдаги энг серқатнов автомобил йўли ўтган 4 гектар ер майдонига эгалик қилади.\nЎтган йили ҳар уч ўзбекистонликдан бири “Тез ёрдам”га мурожаат қилган\nБензин нархи 1 февралдан оширилиши кутилмоқда


АХЛОҚ « Ўзбекистон Халқ Ҳаракати\n09 October 2019 - 15:59\nМени ўқувчилар яхши кўришади. Чунки мен уларни боғлаб қўймайман.\n“Хоҳлаган чиқиб кетаверсин. Хоҳлаган қолсин. Менинг гапим ёқмайдиганлар бирор-бир китобни очиб ўқийверсин. Эртак бўлса ҳам майли. Журнал ўқиса ҳам майли. Истаса хат ёзсин. Шеър ёзса ҳам майли. Аммо битта шартим бор. Овоз чиқармайди. Оғзидан ҳам , бошқа жойидан ҳам. Кимда савол бўлса гапимни тугатгач берсин саволини. Ўзининг саволи билан феълу- фоилнинг, мубтадо- хабарнинг ўртасига кириб олмасин. Йўқса фикрларим тарқалиб айтадиган гапимни йўқотиб қўяман. Кимнинг эътирози бўлса уни тинглайман. Шартим шуки, нима деяётганини билсин ва далили бўлсин. Агар у ҳақ бўлса мен тан оламан ва фикримдан қайтиб унга раҳмат айтаман”.\nМаккага келган пайтимда Ҳанбалий мазҳабидан бир фиқҳий савол тушди. Билганимни айтдим. Шунда бир ўқувчи туриб Ҳанбалий мазҳабида масала бошқача эканини айтди. Мен унга: “Ҳали ўрта мактабни ўқиб тугатмай фиқҳни билиб қолдингми?! – деб қаттиқ койидим. Унга қўпол гапирдим. У одобли бола экан индамасдан сукут сақлади.\nУйга қайтиб китобларни қидириб ҳалиги масалани ўргандим. У талаба айтган гап тўғри бўлиб чиқди. Мени нима қилди деб ўйлайсиз?\nЭртаси мадрасага бориб ўқувчиларга дедим:\n” Кеча дўстингизга айтган гапимни барчангиз эшитдингиз. Мен нотўғри гапирган эканман. Дўстингиз ҳақ экан. Бугун барчангизни олдида ундан кечирим сўрайман. Ундан икки марта кечирим сўрайман. Бири уни хатокор деганим учун. Иккинчиси уламолар ахлоқига хилоф қилиб уни койиганим ва зулм қилганим учун”.\nЎқувчилар мен берадиган назарий билимдан кўра ушбу амалий дарсдан кўп фойда олишди.


ЎзА - Қанликўлликлар қизиқарли лойиҳаларни амалга оширишда давом этмоқда\n17.08.2018 17:22 Чоп этиш версияси\nҚанликўлликлар қизиқарли лойиҳаларни амалга оширишда давом этмоқда\nИдишга Орол денгизи минтақаси ҳавосини жойлаган, чиғаноқлардан эсдалик сувенирлар ясаб, уларнинг савдосини йўлга қўйган қанликўллик тадбиркор Зафар Қурбанбаев фаолияти ҳақида хабар берган эдик.\nЯқинда Қанликўл туманида яна бир ана шундай қизиқарли иш – бунёдкорликка қўл урилди.\nҚанликўллик ҳунармандлар туман ҳокимлиги кўмагида “Arba” этномаданий марказини бунёд қилди. Марказ А-380 “Ғузор-Бухоро-Нукус-Бейнеў” автомагистрали бўйида қурилиб, атрофи кўкаламзорлаштирилди.\nХалқлар дўстлигини ифодаловчи мазкур маданий марказда Марказий Осиё халқларига мансуб ўтовлар тикилган. Ўтовларда қардош халқларнинг миллий таомларидан татиб, миллий мусиқа наволаридан баҳраманд бўлишингиз мумкин.\nАйни пайтда “Arba” этномаданий марказида миллий қадриятлар асосида безатилган 200 ўринга мўлжалланган тўйхона ҳам ўз фаолиятини бошлаган. Туман аҳолиси муҳташам ва замонавий ушбу тўйхонада яхши кунларини баҳам кўрмоқда.\nТумандаги “Бўстон” овул фуқаролар йиғини ҳудудида қад ростлаган ўзгача услубдаги соябон-бекат ҳам кўпчиликда қизиқиш уйғотди. Ижтимоий тармоқларда ғайриоддий бекат қурилиши қизғин муҳокамаларга сабаб бўлди. Бекат миллийликни акс эттиргани билан ажралиб туради.\nТуманда амалга оширилаётган бу каби тадбирлардан асосий мақсад ҳудудда туризмни ривожлантириш ҳамда ҳудудга хорижий инвесторларнинг эътиборини жалб қилишга қаратилган.


МТСнинг узилиши Сизга қандай таъсир қилмоқда?\nЎзбекистон Алоқа ва ахборотлаштириш агентлиги 17 июл куни “Ўздунробита” ширкатининг 2004 йил 28 июл куни уяли алоқа хизмати кўрсатиш учун берилган лицензиясини 10 кунлик муддатга бекор қилганидан сўнг МТС қарийб тўққиз миллион абонентига хизмат кўрсатишни тўхтатди.\nҚўл телефони аллақачон кундалик ҳаётининг ажралмас қисмига айланиб улгурган миллионлаб ўзбекистонлик чорасизликдан “U-cell”, “Билайн” ва бошқа алоқа операторларига ўтиб кетмоқда.\nБошқа алоқа операторлари бу қадар кўп сонли мижозни ëппасига қабул қилишга тайёр бўлмагани сабабли бутун Ўзбекистон бўйлаб уяли алоқа ва Интернет хизматлари сифати кескин пасайиб кетди.\nАйни пайтда, МТС хизматининг узилгани тижоратчиларни олди-берди, хориждаги меҳнат муҳожирларининг Ўзбекистондаги яқинлари билан эркин мулоқот қилиш, қолаверса, минглаб оддий фуқароларни кундалик салом-алик ва бир-бирларидан аҳвол сўраб туриш имконидан мосуво қилди.\n"Ҳафта саволи" рукнининг бугунги сонида респондентларга “МТСнинг узилиши Сизнинг ҳаëтингизга қандай таъсир қилаяпти?” деган савол билан мурожаат қилдик.\nҒайрат, Видеостудия соҳиби, Хоразм:\n- Бизлар мижозларимиздан айрилдик. Телефон тўхтамас эди. Бирдан тўхтаб қолди. Чунки рекламаларимизнинг ҳаммасида фақат МТС телефон рақамлари берилган эди. Ҳозир Билайн телефонимиз бор. У рекламага қўйилмаган. Фойдаси бўлмаяпти уни. Мижозларимизда ҳам МТС эди. Масалан, бизларда тўрт телефон бор, ҳаммаси МТС. Хотинимда, икки қизимда, ўғлимда. Ҳаммасиники МТС эди. Кўпга келган тўй¸ деб ўтирибмиз.\nМадина опа, тадбиркор, Тошкент:\n- Мижозларнинг анча-мунчаси МТСда эди. Насия билан ҳам ишлайверамиз баъзида. Виждони борлари қидириб “мен мана шунақа номердаман” деб айтди. Виждони уйғонмаганлари, бу нарса эсига келмаганлари анча-мунча. Конечно зиëн кўради одам. У фақат пул билан боғлиқмас. Қадрдонларингиз бор, дўстларингиз бор. “Меники Билайн, мен уларни тополмасам, улар мени топиб олишади” десам майли эди. Умуман ҳаммаси МТСда бўлганлар бир-бирини топиши қанчалик қийин бўлаëтганини ўзингиз тасаввур қилаверасиз. Жуда қийин бўлаяпти. Савдода анча қийинчилик. Кўпчилик номер олиб улгурмади. Чунки тайëр турган номер йўқ эди. Номер оладиган жойлар тирбанд бўлиб ëтибди. Проблема кўп ҳали. Мижозлар нормалний ишлай олмаяпти телефон нормалний бўлмаëтганига. Алоқа жуда ëмонлашди. Кўпчилик ўзини Юселга урган. Юселнинг линиясининг дабдаласи чиқиб ëтибди. Гаплашиш имконияти йўқ. Сиз гапирганингизни у тушунмайди, уникини сиз тушунмайсиз. Қийин.\nСанжарали Имомов, драматург:\n- Ижодкор одамни бундай олиб қарасангиз, қўл телефони жуда керак бўлаверадиган нарса эмас. Инсон қўл телефонига қайсидир даражада мутеъ ҳам бўлиб қолади. Ўзимнинг телефоним МТСдан бўлмагани учун шахсан ўзим тарафимдан шу қийинчиликларни кўрганим йўқ. Менга боғлиқ бўлган одамлар ҳаммаси номер олди. Шаҳарлик сифатида мен бу нарсани жуда катта ташвишли нима бўлди деб гапира олмайман.\nБотир, талаба, Тошкент:\n- МТС синганига Интернет йўқ, телефон яхши ишламаяпти. Билайнга, Юселга ҳам ўтсам ҳам Интернет ишламайди, ўзидан ўзи узилиб қолади. Ўртоқлар билан, бошқалар билан мулоқот аввалгидаймас. Ҳаммаси ўчиб қолган. Телефон ҳам гаплашаëтган жойда ўзидан ўзи ўчиб қолади, антенна тушиб кетади. Антенналар ҳаммаси ўйнаб ëтибди. Юсел компаниясида оддий симкарталар 5000 эди. Ўшаларни расман 20 минг қилиб қўйишибди.\nТўлқин, Қўқон, Самара:\n- Уйдаги болаларнинг ҳаммаси Билайн ишлатади. Бизда Билайн ишлаб турибди. Менга учалик таъсир қилгани йўқ. Лекин шу компаниянинг ишламай қолгани халққа қийинчилик туғдирадида. 9 миллион аҳоли 4-5 кундан бери телефони ишламай тургандан кейин қанча қийинчлик вужудга келиши мумкини. Шеригим менинг телефоним билан кеча бир-икки марта уйим билан боғланди. Ишласа керак деб¸ кутиб ўтирибди. МТС компанияда экан ҳаммасиники. Кечагина гаплашдим уй билан. Билайнда ундай қийинчилик йўқ.\nМавлуда, талаба, Сурхондарë:\n- Агар мен ўзимдан келиб чиқиб гапирадиган бўлсам, ким учундир ғалати эшитилиши мумкину, менимча анча фойдали бўлди. Чунки ҳамма танишларим, курсдошларим МТС тутарди. Лекин биз оилавий Билайн компаниясининг абоненти эдик. Аксига олиб уларга мен телефон қилардим. Улар мени камроқ йўқларди. Энди эса улар мени йўқлашаяпти. Шунисига хурсандман. Ҳеч қанақа қийинчиликлар бўлгани йўқ. Бир тарафадан зиëн, лекин бир тарафдан яхши деб ўйлайман. Мен учун танишларимнинг Билайн компаниясига ўтиши яхши. Чунки менга Билайн ëқарди, улар эса МТС тутишарди.\nАбдулазиз, Андижон, Россия:\n- МТСнинг узилгани қийинчилиги шу алоқа сифати бошқа компанияларни ëмонлашмасу биз яшайдиган қишлоқда МТС яхши ишларди. Ҳозир бошқа компанияларники унчалик яхши ишламаяпти. Гаплашганда узилиб қолаяпти, бошқа бўлаяпти. Улар антенна ўрнатишса, яхши ишлаб қолар. Бизнинг қишлоқда алоқа яхши бўлмаяпти. Андижон вилояти, Жалақудуқ туманида. 27 июлда қайтади деб ваъда бераяпти эканку. Шунақа гаплар бор. Битта қариндошимизнинг телефонини олиб келиб берибди. Ўша орқали гаплашиб турибмиз.\nСиз ҳам "Ҳафта саволи"га жавоб ёзмоқчи ёки шу мавзуда маълумот бермоқчи бўлсангиз "Шарҳлар" тугмачасини босиб, фикр-мулоҳазаларингизни ёзиб қолдиришингиз мумкин.